Q=10	C=3	SS=0	LS=7	PS=0	DC=0	LC=0	SD=0	BS=1	G0=124	G1=101	G2=74	DLID=az_RU	BODY=Мүбариз Мәнсимов һәгигәти •\n« Правда Мубариза Мансимова\nТалышский фольклорный ансамбль «Халай» »\nМүбариз Мәнсимов һәгигәти\nЈадыныздадырса, биз өз әввәлки верилишләримизин бириндә өтән ил Истамбулда гәтлә јетирилмиш талыш әсилли иш адамы Рөвшән Ҹанијевин фаҹиәси һаггында данышмыш, сонра исә, Азәрбајҹан мәтбуатынын һәмин верилишлә бағлы реаксијаны нәзәрә алараг, бир даһа һәмин мөвзуја гајыдараг, мәрһумун өлүмүндә Азәрбајҹанын һаким кланынын долајысы јолла да олса һәгигәтән “әлинин олмасынын” тәсдиг олундуғу һаггында данышмышдыг. Биз онда сизләрә демишдик ки, Рөвшәнин гәтлә јетирилмәсиндә кимләрин билаваситә иштирак етмәсиндән, неҹә дејәрләр, ҝүлләнин ким атмасындан асылы олмајараг, һәмин гәтлин сифариши Бакыдан олмушду!\nОну да дејим ки, һәмин верилишдән сонра бизим талышларын бәзиләри бизим һәмин верилишимизи, јумшаг десәк, анлашылмазлыгла гаршылады. Адларыны чәкмәк истәмәдијим бир сыра башгалары бизи аз гала “криминал авторитетләри” реклам етмәкдә, онлары һәтта идеаллашдырмаг ҹәһдиндә сучламаг истәдиләр.\nСөз јох ки, бизә мүраҹиәт едәрәк, һәмин мәсәләни өзләри үчүн ајдынлашдырмаг истәјәнләрин һамысы сонрадан өз фикирләрини дәјишдирәрәк, бизим һаглы олдуғумузу тәсдиг етди. Бүтүн диҝәр дашдан кечән дәлил вә сүбутларымызы, аргументләримизи бир кәнара гојараг, тәкҹә ону дејим ки, биз өзүмүзә мәнәви борҹ биләрәк, һәмин гәтллә бағлы өз журналист тәһгигатымызы апармышдыг. Бу мәнәви борҹ да ондан ибарәтдир ки, һансы фәалијјәт нөвү илә мәшғул олмасындан асылы олмајараг, әҝәр һәмин шәхс миллијјәтҹә талышдырса, онда биз онун һаггыны бүтүн һалларда мүдафиә етмәји апардығымыз милли-азадлыг савашынын ајрылмаз тәркиб һиссәси һесаб едирик! Бурдаҹа ону хүсусилә гејд едим ки, Талыш Милли һәрәкаты фәалијјәтә башладығы ҝүндән хүсусилә ики “пешә” саһибләри илә һәр ҹүр әмәкдашлыгдан, һәтта јүнҝүлвары үнсијјәтдән белә кәнар гачмыш, онларын бизим мүбаризәјә гатылмасына һеч вахт јол вермәмишдир. Бунларын бири криминалдыр, икинҹиси дә наркотикләр! Она ҝөрә дә гој һеч ким һеч ағлына белә ҝәтирмәсин ки, “мәнәви борҹумуз” дејәндә биз һәмин шәхсләрин конкрет әмәлләрини мүдафиә етмәји нәзәрдә тутуруг. Хејр! Биз белә һесаб едирик ки, криминал вә наркотикләр билаваситә мүвафиг дөвләтләрин ганунлары илә тәнзим олунан мәсәләдир, бизим исә дөвләтләрин дахили ишләринә гарышмаг фикримиз јохдур!\nАмма бурасы да вардыр ки, әҝәр ганун, мәһкәмә һәр һансы бир шәхси һәмин ишләрлә бағлы иттиһам етмәјибсә, ону һәбс етмәјибсә, онда һеч кимин һәмин шәхси сучламаг һаггы јохдур! Бир сөзлә, әҝәр биз әминиксә ки, талышларын һүгуглары бу вә ја башга шәкилдә позулур, онда онларын һаггыны мүдафиә едирик!\nБүтүн бунларла јанашы, бизим һәмин верилиши һазырламагда ән бөјүк мәгсәдимиз һәм дә өз халгымыза белә бир фикри чатдырмаг иди ки, пешә фәалијјәтиндән, сосиал стутусундан, варлы ја касыб олмасындан, Азәрбајҹанын өзүндә вә јахуд ондан кәнарда јашамасындан асылы олмајараг, әҝәр һәр һансы бир талыш бу вә ја башга бир формада Азәрбајҹан дөвләтинин өзү вә онун игтидары илә әмәкдашлыг едирсә, бунун јалныз вә јалныз бир нәтиҹәси олаҹагдыр: һәмин талыш ҝүнләрин бир ҝүнү һәм бүтүн варыны-дөвләтини, һәм дә өз һәјатыны итирәҹәкдир! Бу, биринҹиси. Икинҹиси, биз о верилишдә демишдик ки, там әминликлә дејә биләрик ки, Рөвшән Ҹанијев, һејһат, сонунҹу гурбан дејилдир, бунун гәтлин давамы олаҹагдыр!\nМәним әзизләрим! Буҝүнкү сөһбәтим мәһз бу һагдадыр. Даһа доғрусу, сөһбәтим талыш әсилли Түркијә вәтәндашы, Түркијәнин танынмыш иш адамларындан бири Мүбариз Мәнсимов һаггындадыр.\nМәнсимовун тәрҹүмеји-һалы һаггында ҝениш мәлумат вермәјә лүзум ҝөрмүрәм. Чүнки билирәм ки, тамашачыларымыз ону јахшы таныјыр. Тәкҹә ону дејим ки, Мүбариз Гурбан оғлу Мәнсимов 22 март 1968-ҹи илдә Масаллынын Менку кәндиндә фәһлә аиләсиндә анадан олмушдур. Ҹәмшид Начывански адына Һәрби мәктәби вә Ростов дөвләт игтисад университетини битирмишдир. Һүгугшүнасдыр. Һазырда Түркијәдә јашајыр вә бу дөвләтин вәтәндашыдыр. Онун саһиби олдуғу “Палмали” ширкәти нефт дашымалары илә мәшғулдур. Форбс журналынын мәлуматына ҝөрә, Мәнсимовун сәрвәти 1,3 милјард доллар тәшкил едир. Ширкәтин 230 ҝәмисиндән 170-и онун өзүнә мәхсусдур. Бу ҝәмиләр һәр ил 105 милјон тон нефт дашыјыр. Форбс журналы белә һесаб едир ки, мәсәлә һеч дә ширкәтин әлдә етдији уғурларда дејил. “Палмали” геосијаси сәһнәдә мүһүм рол ојнајыр, чүнки о, Хәзәр дәнизи өлкәләринин енерҝетик ресурсларыны Гәрб базарларына чатдырмагла мәшғулдур.\nОну дејим ки, талышларын, хүсусилә дә Талыш Милли һәрәкаты үзвләринин өз арасында Мәнсимова мүнасибәт һеч дә бирмәналы дејил. Онларын бөјүк бир һиссәси бирмәналы шәкилдә ону дәстәкләјир. Бу дәстәјә хүсусилә кечмиш “Каспи-Ланкон” футбол командасынын азәркешләри аиддир.\nИкинҹи дәстә бир гајда олараг, һамыдан вә һәр шејдән наразы олан талышлардыр. Чүнки онлар әминдир ки, әҝәр кимсәнин чохлу пулу варса, онда һәмин шәхс һамыја әл тутмалы көмәк етмәлидир. Һәмин талышлар адәти үзрә Мәнсимовдан һәмишә наразылыг ифадә едирләр.\nТалыш Милли һәрәкаты үзвләриндән бәзиләри дә һәмин категоријаја аиддир. Онлар бу фикирдәдирләр ки, “Мәнсимов онлара дәстәк вермәли, онлары малијјәләшдирмәли имиш”. Бир сөзлә, онларын дәрди “гарын дәрдидир”. Бу заман онлар, бир гајда олараг, Мәнсимовун ајры-ајры вахтларда вә шәраитләрдә ишләтдији бәзи ифадәләри, мәсәлән, “мән түрк оғлу түркәм”, “мәним ширкәтимдә һәтта үчүнҹү нәсилдә ермәни олан да ишләјә билмәз” вә саир ифадәләри әлдә бајраг едәрәк, талышлары чашдырмаг вә онларда Мәнсимова гаршы нифрәт ашыламаға чалышырлар. Һалбуки, биринҹиси, онлар билмирләр вә билә дә билмәзләр ки, Мәнсимов һәмин ифадәләри мәһз нәјә ҝөрә сәсләндирмишдир, икинҹиси, инсанлара онларын дедији сөзләрә ҝөрә јох, әмәлләринә ҝөрә гијмәт вермәк лазымдыр! Тәбии ки, бу һәгигәти – Мәнсимов һәгигәтини һәмин о “дил пәһләванлары” дәрк етмәк игтидарында дејилдирләр!\nМүбариз Мәнсимовун талыш олмасы, өзүнү талыш кими танымасы, талыш кими тәгдим етмәси вә өз халгыны үрәкдән севмәсинә шәхсән биздә һеч бир шүбһә јохдур. Амма бу һагда ҝениш данышмаг фикриндә дејилик. Тәкҹә ону дејәк ки, Мәнсимов бу ҝүнәдәк талыш халгына һәдсиз хидмәтләр ҝөстәрмәси ҝөз өнүндәдир. Бунун үчүн анҹаг “Каспи-Ланкон” футбол командасыны нүмунә кими ҝөстәрмәк, фикримизҹә, бәс едәр. Һәмин команданын талыш халгынын милли өзүнүдәрк сәвијјәсинин галдырылмасы, онларын ваһид бир бајраг алтында бирләшмәсиндәки ролуну анҹаг 1993-ҹү илдә Талыш-Муған республикасынын елан олунмасы илә мүгајисә етмәк олар!\nБурада фәрг ондадыр ки, һәмин республикаја һәтта индинин өзүндә дә талышларын һамысынын мүнасибәти бирмәналы олмаса да, “Каспи-Ланкон” командасына мүнасибәтдә ушагдан-бөјүјә демәк олар бүтүн талышлар ејни дәрәҹәдә һөрмәт вә мәһәббәт ифадә едирләр! Диҝәр тәрәфдән, бурасы да мәлумдур ки, бу вә ја диҝәр вахтларда вә бу вә ја башга сәбәбләрдән Талышстан торпагларында мәскунлашмыш башга халгларын, хсусилә һазырда өзләринә түрк дејәнләрин бөјүк әксәријјәти Талыш-Муған республикасына ачыг дүшмәнчилик етсә дә, әксинә, “Каспи-Ланкон” футбол командасынын мејданда олдуғу илләрдә онларын чоху да өзүнә талыш дејәрәк, бизим халгымызла ваһид бир платформада бирләшди! Бу мәнада, “Каспи-Ланкон” ади бир футбол командасындан даһа чох талыш халгы үчүн һамыны өз әтрафында јумруг кими бирләшдирән мисли ҝөрүнмәмиш милли идеја олду! Чүнки мәһз о команданын нүмунәсиндә бу инсанларын һамысы баша дүшдү ки, Азәрбајҹан һөкумәти вә дөвләти тәкҹә талышларын дејил, Талышстан торпағында јашајанларын һамысынын дүшмәнидир!\nБүтүн бунлары ҝөрмәјән вә ја ҝөрмәк истәмәјән, иши-пешәси ҝеҹә-ҝүндүз улдуза һүрмәкдән ибарәт олан бу аҹ көпәкләрә әсил талыш демәјә шәхсән мәним дилим ҝәлмәз! Чүнки әсил талышларын һамысы ҝөзәл баша дүшүр ки, “Каспи-Ланкон” командасыны мәһв етмәк үчүн дәридән-габыгдан чыхан Азәрбајҹан һөкумәти, онун бу сәјләрини бирмәналы шәкилдә дәстәкләјән пантүркчү мүхалифәт бу заман һәмин команданын идман уғурларындан јох, мәһз онун “талыш командасы” олмасындан, онун “талышларын милли шүур сәвијјәсини јүксәкләрә галдырмасындан”, талыш халгы үчүн милли идеја ролуну ојнамасындан горхурду! Талыш һәрәкатынын тарихи бирмәналы шәкилдә сүбут едир ки, өтән илләр әрзиндә Илһам Әлијев режиминин талыш халгына вә бизим милли-азадлыг савашына гаршы апардығы өлүм-дирим савашынын мүһүм бир истигамәти талышларын арасына тәфригә салмаг вә беләликлә дә онлары парчалајараг, һөкм сүрмәк истәји олмушдур. Өтән илләрдә бәзи талышлары һәбс едәркән һөкумәт мәһз бу мәгсәди ҝүдмүш, талышларын арасында идеја мәсәләләриндә бәзи фикир ајрылыгларынын олмасындан истифадә едәрәк, бир груп талышы башгаларына гаршы гојмаг истәмишдир. Лакин бизим дүзҝүн мөвгејимиз һәр дәфә һөкумәтин бу арзусуну онун ҝөзүндә гојмушдур! Һеч шүбһә јохдур ки, Мәнсимов мәсәләсиндә дә, бир сыра башга мәгамларла јанашы, һөкумәтин бир истәји дә мәһз бундан ибарәтдир! Биз Әлијев кланынын бу истәјини дә онун ҝөзүндә гојарыг!\nБуну дәрк етмәјән, Талыш милли һәрәкатынын фәлсәфәсини вә мәнтигини анламајан вә анламаг игтидарында олмајан, Мәнсимовун талыш халгынын гаршысындакы әвәзсиз хидмәтләрини биләрәкдән өрт-басдыр етмәк истәјән талыша “талыш” јох, “талышын дүшмәни” ады јарашыр! Бурасы да мәлумдур ки, әҝәр кимсә ортаја чыхараг, һәмин о дил пәһләванларына, чох демирәм, ҹәми 250-300 доллар версә, онлар дәрһал Мүбариз Мәсимовун шәнинә тәрифләр јағдырар, ону талышын милли гәһрәманы адландыраҹаглар!\nМәним әзизләрим! Јухарыда гејд етдијим кими, мәним мәгсәдим бурада сизләрә Мүбариз Мәнсивовун талыш халгы гаршысындакы хидмәтләрини садаламаг вә ону тәрифләмәк дејил. Сиз билирсиниз ки, сон вахтлар Илһам Әлијевин бир сыра муздлу көпәкләри ҝеҹә-ҝүндүз Мүбариз Мәнсимова гаршы һәрзәвү-һәдјан вә ағыр тәһгирләр јазмагла мәшғулдур. Бизим истәдијимиз будур ки, талыш халгы бу һүҹумларын әсил маһијјәтини баша дүшсүн вә дүшмән һијләсинә алданмасын! Әлбәттә, бизим бурада Мүбариз Мәнсимовун нә бизнесини, нә дә онун өз фәалијјәтиндә растлашдығы проблем вә чәтинликләри садаламаг, үстәлик она ағыл, нәји, нә вахт вә неҹә демәк лазым олуб-олмадығыны өјрәтмәк дејил!\nЧүнки бизим шүбһәмиз јохдур ки, Талышстанын уҹгар дағ кәндиндән чыхмасына бахмајараг, тарихән гыса мүддәт әрзиндә дүнјада танынмыш бир ширкәт саһибинә чеврилән, беләликлә дә, талыш халгынын адыны бүтүн дүнјада танытмыш Мәнсимов, иншаллаһ, өзү бу чәтинликләрин өһдәсиндән ҝәләр! Бизи марагландыран күләјин мәһз һарадан әсдијини талыш халгына чатдырмагдыр!\nХатырладаг ки, сон вахтлара гәдәр Мүбариз Мәнсимовун ады Азәрбајҹан мәтбуатында вә ишҝузар даирәләриндә, һәтта һөкумәт дәһлизләриндә дә анҹаг мүсбәт мәнада һалландырылмыш, онун Азәрбајҹан гаршысында хидмәтләри бирмәналы шәкилдә алгышланмышдыр. Лакин лап әввәлдән бизә ҝүн кими ајдын иди ки, онун үнванына сөјләнилән бүтүн бу ҝәлиши ҝөзәл сөзләр әслиндә Азәрбајҹанын һаким кланынын Мәнсимов һаггында әсил планларыны өрт-басдыр етмәк мәгсәдини ҝүдүрдү. Чүнки “мал-гара оғурламагдан” башга әлиндән һеч нә ҝәлмәјән, тәгрибән сон 40 ил әрзиндә Әлијевләрин мәним халгымы гарәт етмәк һесабына һәдсиз варланан бу һаким күрд кланынын үзвләри үчүн өз ағлы вә зәһмәти илә милјардлар газанмаг гејри-мүмкүн бир феномендир! Һәлә ону демирәм ки, бу феноменин миллијјәтинин талыш олмасы онларын јухусуну лап әршә чәкмишдир!\nОна ҝөрә дә Мәнсимовун үнванына тәрифләр јағдыран һәмин шәхсләр илк ҝүндән онун бизнесини вә дүнјада танынмышш ширкәтини һәр васитә илә әлә кечиртмәк үчүн ҝизли планлар һазырламагла мәшғул идиләр. Бу заман онларын ән бөјүк горхусу исә Мәнсимовун пулларынын ҝүнләрин бир ҝүнүндә Талыш азадлыг савашына хидмәт едә билмәси еһтималыдыр!\nӨтән ил, нәһајәт, “хорузун гујруғу” ҝөрсәнди! Мәлум олду ки, Азәрбајҹан Нефт ширкәти Рөвнәг Абдуллајевин рәһбәрлији алтында сон илләр әрзиндә Мәнсимовун ширкәтиндә ишләјән бәзи адамлары пулла әлә алмаг јолу илә онун “Палмали” ширкәтини өз әлинә кечиртмәк истәјирмиш! Мәнсимов вахтында бу суи-гәсдин үстүнү ачараг, һәмин шәхсләри өз ширкәтиндән узаглашдырмагла, тәһлүкәни совушдура билди. Бу мәсәлә илә бағлы мүбаһисәләринин бириндә Мәнсимов бирмәналы шәкилдә “бәзи Азәрбајҹан мәмурларыны” сучлады.\nҸаваб өзүнү чох ҝөзләтмәди! Илһам Әлијев Администрасијасынын “бојну зәнҹирли туласы” һаггын.аз сајты күчә гадынлары сәвијјәсиндә, јәни ағыр тәһгирләр вә һәдә-горху илә Мәнсимова “ҹаваб” верди! Бу дырнагарасы ҹавабын бүтүн тәфәррүатларыны сизләрә данышмаг истәмирәм. Чүнки әминәм ки, севимли тамашачыларымыз ону диггәтлә охујуб. Бирҹә факты дејим ки, һәмин “ҹавабла” бу ҝүнүн өзүнәдәк Мәнсимова гаршы давам едән информасија савашы башланды. Мән чох истәрдим ки, тамашачыларымыз бир һәгигәти билсинләр ки, бу савашын архасында, бәзи талышларын иддиа етдикләри кими, “ермәни лоббиси” јох, мәһз Илһам Әлијев вә онун әтрафы дурур! Бөјүк әминликлә дејә биләрәм ки, бу ҝүнәдәк истәр Русија мәтбуатында, истәрсә дә бәзи башга хариҹи дөвләтләрин гәзетләриндә Мәнсимова гаршы јазылан материалларын һамысынын хәрҹини Бакы чәкиб! Буна әмин олмаг үчүн тәкҹә бу факта диггәт јетирмәјиниз кифајәтдир ки, бу ҝүнләрдә Русија Дөвләт Думасынын депутаты Дмитри Савелјев Истинтаг комитәсиндән хаһиш етмишдир ки, “Палмали” ширкәти рәһбәрлијинин “мүмкүн ҹинајәтләри һаггында бүтүн фактлары диггәтлә јохласын”. Нәзәринизә чатдырым ки, бу Савелјев дејилән кимиси Әлијев Администрасијасынын “штатында” олан шәхсдир!\nДаһа сонра, гој бизим тамашачыларымыз ону да бирмәналы шәкилдә анласынлар ки, өтән ил Истамбулда Мәнсимовун јахын досту Рөвшән Ҹанијевин гәтлә јетирилмәси Әлијевләр кланынын һәмин планынын бир һәлгәси иди! Мәһз буну нәзәрдә тутараг, биз Рөвшән Ҹанијевин гәтлинә һәср олунмуш верилишимиздә ишарә етмишдик ки, “бу гәтлин давамы олаҹаг”. Чүнки һәлә онда бизә бәлли иди ки, сырада Мүбариз Мәнсимовдур вә Әлијевләр кланы әлиндән ҝәләни һәр шеји етмәјә һазырдыр ки, онун да ахырына чыхсын! Јери ҝәлмишкән, ону да дејим ки, бир нечә вахт бундан әввәл Бакы мәтбуатында Шејхүлислам Һаҹы Аллаһшүкүр Пашазадәјә гаршы башланмыш кампанија да мәһз бу планын тәркиб һиссәләриндән биридир!\nМәним әзизләрим! Јухарыда гејд етдим ки, бизим Мәнсимова ағыл өјрәтмәк фикримиз јохдур! Бунунла белә, бурасы да мәлумдур ки, сәһвсиз инсан олмур! Амма бурада әсас мәсәлә сәһв едиб-етмәмәкдә дејил, сәһвләрдән вахтында вә дүзҝүн нәтиҹә чыхармагдыр! Биз дә чөрәји гулағымыза јемирик! Биз билирик ки, ағыл ағылдан үстүн олар! Она ҝөрә дә бу јердә хүсуси гејд етмәк истәјирәм ки, Мәнсимовун Азәрбајҹан мәмурлары һаггында вердији һәмин бәјанат әслиндә онун сәһви иди! Нијә биз белә фикирләширик?\nЧүнки, биринҹиси, Мәнсимов билмәлијди ки, “Азәрбајҹан мәмурлары” анлајышы тәбиәтдә јохдур! Азәрбајҹанда бир күрд кланы вар, онун да башында Илһам Әлијев дурур! Она ҝөрә Азәрбајҹанын јүксәк мәнсәбли һәр һансы мәмурунун үнванына сөјләнилән һәр һансы бир иттиһам бирбаша Илһам Әлијевин үнванына дејилмиш олур! Она ҝөрә дә әҝәр Мәнсимов фикирләширсә ки, мәмурлары она гаршы суи-гәсддә сучлајараг, ејни заманда Илһам Әлијеви тәрифләмәклә, онун өзүнүн вә атасы Һејдәрин портретләрини ајаг басдығы һәр јердә өз башынын үстүндә асмагла нәјәсә наил олаҹаг, гој билсин: Һеч нәјә наил олмајаҹаг! Чүнки һәмин суи-гәсдин башында мәһз Илһам Әлијев дурур!\nИкинҹиси, әҝәр Мәнсимов белә фикирләширсә ки, “мән азәрбајҹанлыјам”, “мәним ширкәтим Азәрбајҹан ширкәтидир”, “мәним мәгсәдим Азәрбајҹан игтисадијјатына көмәк етмәкдир” вә саир демәклә, Азәрбајҹандакы түркләри вә күрдләри нәјәсә инандыра биләҹәк, о, бунунла даһа бөјүк сәһв едир! Чүнки онлар һеч вахт талышы өзләринә дост билмәз!\nҮчүнҹүсү, бурада мәсәлә һеч дә Мәнсимовун ҝүҹлү вә ја ҝүҹсүз олмасында дејил! Мәсәлә бурасындадыр ки, Мәнсимов һәмин о мәмурлара һәдә-горху ҝәләндә, билмәлидир ки, һәр шеји өз аршыны илә өлчмәкдә сәһв едир! Чүнки Мәнсимов, бизим билдијимизә ҝөрә, тәрбијәли вә иманлы бир шәхс олмагла, һәјатда вә бизнесдә өз мәнәви принсипләри әсасында һәрәкәт едир. Шәхсән мән әминәм ки, Мәнсимов бир көрпә ушағын ја гоҹа кишинин вә ағсачлы гадынын хәтринә дәјмәз, әксинә, онлара әлиндән ҝәлән көмәји едәр! Амма о билмәлидир ки, Әлијевләр кланы вә онун јахын әтрафынын нә һәјатда, нә дә бизнесдә һеч бир мәнәви принсипи, нә дини вә иманы, нә ади әхлагы вә мәнәвијјаты, нә намусу вә гејрәти јохдур! О адамларын рәһбәр тутдуғу јеҝанә принсип пул вә һакимијјәтдир вә онларын наминә бу адамлар һәр ҹүр дини вә иманы, мәнәви вә әхлаги принсипләри уф демәдән тапдаламаға һазырдыр! Мәһз буна ҝөрәдир ки, һазырда Азәрбајҹанда милјонларла инсан диләнчи һәјатына мәһкум олунмушдур! Әлиевләр кланы исә бундан һәдсиз зөвг алыр! Мәһз буна ҝөрәдир ки, Әлијев мәним халгымын минләрлә ҹаван оғланларыны Гарабағда ачыг-ашкар өлүмә ҝөндәрир, вә бундан зөвг алыр! Мәһз буна ҝөрәдир ки, Азәрбајҹанда он минләрлә гоҹа киши вәә ағбирчәк гадын чөрәк алмаға пул тапа билмир, амма Әлијевләр јағ-балын ичиндә јашајыр! Она ҝөрә дә динсиз-имансыз инсанлардан һәр шеј ҝөзләмәк вә ән әсасы да бүтүн бунлара һәр ан һазыр олмаг лазымдыр! Неҹә дејәрләр, гурдла јолдашлыг елә, амма чомағы јерә гојма!\nБурадан белә бир нәтиҹә чыхара биләрик ки, Мүбариз Мәнсимов Русијада вә башга өлкәләрдә бизнеси илә әлагәдар бүтүн проблеләрини, иншаллаһ, һәлл едәҹәк! Амма тәәссүф ки, бу сөзләри Азәрбајҹан һаггында дејә билмәрик! Чүнки сөһбәт Азәрбајҹандан ҝедәндә, Мүбариз ачыг-ајдын дәрк етмәли вә етираф етмәлидир ки, бурада мүшкүл тәкҹә онун шәхси вә ја бизнес мәсәләси дејил! Бу бир Вәтән савашыдыр, ај мәним әзизим Мүбариз Мәнсимов! Бу савашын мәгсәди һансы өлкәдә јашамасындан асылы олмајараг, бизнесдә вә јахуд сијасәтдә аз-чох уғурлар газанмыш, талыш халгынын адыны дүнјада танытмыш һәр һансы бир талышы мәһв етмәкдир! Һәгигәт будур! Вә бу һәгигәти ачыг-ашкар сәсләндирмәк лазым, дүшмәнә вахтында дүшмән демәк вә онунла белә дә рәфтар етмәк лазымдыр!\nБу јердә мән әзиз тамашачыларымыза бир даһа мәрһум Рөвшән Ҹанијеви хатырлатмаг истәјирәм. Биләнләр билир, билмәјәнләр дә гој хәбәрдар олсунлар ки, онун гәтлиндән сонра кечән мүддәтдә Азәрбајҹан һөкумәти өз бүтүн сәјләрини дүнјанын мүхтәлиф өлкәләриндә, илк нөвбәдә Русија әразисиндә онун гоһумлары вә тәрәфдарларынын мүлкләрини вә објектләрини һәр васитә илә онларын әлиндән алмаға јөнәлтмишдир! Мәним һеч шүбһәм јохдур ки, Мәнсимовун бүтүн бунлардан хәбәри вар! Лакин хәбәри олмаг аздыр! Бу һәгигәти дүнјаја јајмаг лазымдыр!\nОна ҝөрә дә мән – Ҝәнҹәли гызы Илһамә ханым, — Талышстан Милли телевизијасынын екранындан үзүмү бүтүн талышлара тутараг, онлары бир даһа хәбәрдар етмәк истәјирәм: Нә гәдәр ҝеҹ дејил, ајылын, ај мәним талыш гардаш вә баҹыларым! Билин ки, Илһам Әлијев кланынын јеҝанә дәрди талыш дәрдидир, талышлары мүмкүн гәдәр тез мәһв етмәк дәрдидир! Бу ашкар һәгигәти нә гәдәр тез баша дүшсәниз, нә гәдәр тез Талыш Милли һәрәкатынын әтрафында јумруг кими бирләшсәниз, һәм өз башыныз сағ олар, һәм бизнесинизә тохунан олмаз, һәм дә талыш халгы тезликлә азад олар!\nДаһа бир мүраҹиәти бу ҝүн Мүбаризә Мәнсимова гаршы Азәрбајҹан һөкумәтинин башладығы алчаг кампанијаја севинән, Мүбаризи талыш халгынын ҝөзүндә гараламаг истәјән кәмағыл инсанларын әмәлләрини бәјәнән талышлара үнванлајырам: Билин вә аҝаһ олун! Әҝәр бу ҝүн сиз бу ҹүр ағылсыз инсанларын ширин сөзләринә ујсаныз, онда Илһам Әлијевин талыш халгына гаршы апардығы дүшмәнчилик сијасәтинә дәстәк вермиш оларсыныз! Етмәјин буну! Өз талејиниз вә талыш халгынын талеји һаггында дүшүнүн! Гарын давасы апаранларын ширин сөзләринә ујмајын! Ҝәлин, һамылыгла әл-әлә верәрәк, Мүбариз Мәнсимову мүдафиә едәк вә беләликлә дә имкан вермәјәк ки, Илһам Әлијев өз чиркин нијјәтинә чатсын!\nГој Мүбариз Мәнсимов вә ја башга бириси, һәр бир талыш бир даһа билсин ки, бу халгын јеҝанә јолу Азәрбајҹандан ајрылараг, өз мүстәгил дөвләти — Талышстаны јаратмагдыр! Талыш халгы белә етмәсә, онда бу һөкумәт, бу дөвләт дүнјанын һарасында олурса-олсун, аз-чох ирәли ҝетмиш, ад чыхармыш, сәрвәт топламыш, өз халгын дүнјада танытмаг истәјән бүтүн талышлары тәкләјәрәк, сон нәтиҹәдә онларын һамысыны мәһв едәҹәкдир! Бу исә талыш халгынын тамамилә мәһв едилмәси демәкдир! Бу ҝүн бир мәгсәд – мүстәгил Талышстан идејасы әтрафында бирләшмәк һәлә ҝеҹ дејил! Амма сабаһ ҝеҹ ола биләр! Бу һагда дүшүнүн, мәним әзиз талышларым! “Мүбариз Мәнсимов һәгигәти” будур! Талыш халгы буну нә гәдәр тез дәрк етсә, Илһам Әлијевин вә онун кланынын, бүтөвлүкдә бу һарамзада Азәрбајҹан дөвләтинин талышын әсил дүшмәни олдуғуну ачыг-ашкар бәјан етсә, бу халг бир о гәдәр тез өзүнү лабүд мәһвдән хилас етмиш олар! Башга јол јохдур! Һәләлик исә талышларын һамысыны Мүбариз Мәнсимовун мүдафиә кампанијасына башламаға сәсләјирәм! Чүнки бу, тәкҹә Мәнсимовун јох, бүтөвлүкдә талыш халгынын мүдафиәси демәкдир! Чүнки бу ҝүн тәһлүкә алтында олан тәкҹә Мүбариз Мәнсимов јох, бүтөвлүкдә талыш халгыдыр!\nСаламат галын! Аллаһ талыш халгына јардымчы олсун! Аллаһ бу халгы кәмсавадлардан вә гарын давасы апаранлардан горусун, дүшмәнләрин өһдәсиндән бу халг, иншаллаһ, өзү ҝәләр!


Q=12	C=4	SS=4	LS=4	PS=8	DC=0	LC=0	SD=0	BS=1	G0=24	G1=10	G2=4	DLID=az_RU	BODY=Әшија 6 | Онлајн Мүгәддәс Китаб | Јени дүнја тәрҹүмәси\nЈеһова Өз мәбәдиндә Әшијаја ҝөрүнүр (1—4)\n«Мүгәддәсдир, мүгәддәсдир, мүгәддәсдир» (3)\nӘшијанын додаглары пакланыр (5—7)\nӘшија тапшырыг алыр (8—10)\n«Мән ҝедәрәм! Мәни ҝөндәр!» (8)\n«Еј Јеһова, нә вахтадәк?» (11—13)\n6 Падшаһ Үзијјә өлән+ ил мән Јеһованы ҝөрдүм. О, мөһтәшәм, уҹа бир тахтда отурмушду.+ Либасынын әтәкләри мәбәди долдурурду. 2 Онун һүзурунда серафлар дурмушду. Онларын һәр биринин алты ганады вар иди. Ганадларын икиси илә үзләрини, икиси илә ајагларыны өртүр, икиси илә учурдулар. 3 Серафлар бир-бирини сәсләјәрәк дејирдиләр: «Ордулар Аллаһы Јеһова мүгәддәсдир, мүгәддәсдир, мүгәддәсдир!+ Бүтүн дүнја Онун ҹалалы илә долудур!» 4 Онларын сәсиндән гапы дабанлары титрәди вә ев түстү илә долду.+ 5 Мән дедим: «Вај һалыма! Мәһв олдум,Чүнки ағзы мурдар адамам,Ағзы мурдар халгын ичиндә јашајырам.+Ахы Падшаһы, ордулар Аллаһы Јеһованы ҝөзүмлә ҝөрдүм!» 6 Онда серафлардан бири мәнә сары учду. Әлиндә гурбанҝаһдан+ маша илә ҝөтүрдүјү көз+ вар иди. 7 Ону додагларыма вуруб деди: «Бах, бу көз сәнин додагларына дәјди, Тәгсирин бағышланды,Ҝүнаһын јујулду!» 8 Сонра Јеһованын сәсини ешитдим: «Кими ҝөндәрим? Бизим үчүн ким ҝедәр?»+ Мән ҹаваб вердим: «Мән ҝедәрәм! Мәни ҝөндәр!»+ 9 О деди: «Ҝет! Бу халга сөјлә: “Ешитмәјинә ешидәҹәксиниз,Лакин анламајаҹагсыныз,Ҝөрмәјинә ҝөрәҹәксиниз,Лакин бир шеј өјрәнмәјәҹәксиниз”.+ 10 Бу халгын үрәјини һиссијјатсыз ет,+Гулагларыны тыха,+Ҝөзләрини бағла ки,Ҝөзләри илә ҝөрмәсинләр,Гулаглары илә ешитмәсинләр,Үрәкләри илә дәрк етмәсинләр,Шәфа тапмаг үчүн ҝери дөнмәсинләр». 11 Мән дедим: «Еј Јеһова, нә вахтадәк?» О деди: «Шәһәрләр харабазара дөнүб сакинсиз,Евләр адамсыз,Торпаг виранә галанадәк;+ 12 Јеһова инсанлары узаглара ҝөндәрәнәдәк,+Өлкә башдан-баша бијабана дөнәнәдәк. 13 Орада халгын онда бири галаҹаг, амма о да аловун ағушуна атылаҹаг. Нәһәнҝ ағаҹ, палыд ағаҹы кәсиләндә көтүјү галдығы кими, онун да көтүјү галаҹаг. Бу көтүк мүгәддәс бир нәсил* олаҹаг».


Q=5	C=1	SS=1	LS=0	PS=3	DC=0	LC=0	SD=0	BS=1	G0=51	G1=36	G2=11	DLID=az_RU	BODY=Јушә 19 | Онлајн Мүгәддәс Китаб | Јени дүнја тәрҹүмәси\nШәмунун ирси (1—9)\nЗәбулунун ирси (10—16)\nЈәсакирин ирси (17—23)\nАширин ирси (24—31)\nНифталынын ирси (32—39)\nДанын ирси (40—48)\nЈушәнин ирси (49—51)\n19 Икинҹи пүшк+ Шәмуна, нәсилләринә ҝөрә Шәмун+ гәбиләсинә дүшдү. Онлара Јәһуданын ирсиндә пај верилди.+ 2 Онларын ирси бу шәһәрләр иди: Сәба илә Биир-Сәба+, Молад+, 3 Һазар-Шуал+, Балаһ, Әзәм+, 4 Илтолад+, Бәтүл, Һорма, 5 Сығлаг+, Бејт-Мәрәкбут, Һазар-Сузаһ, 6 Бејт-Ләбат+, Шәруһин. Кәндләри илә бирҝә он үч шәһәр. 7 Ајин, Риммун, Исер, Ашан+. Кәндләри илә бирҝә дөрд шәһәр вә 8 бу шәһәрләрин Баалат-Биирә, ҹәнубдакы Рамаја гәдәр әтрафындакы кәндләр. Нәсилләринә ҝөрә Шәмун гәбиләсинә верилән ирс бу иди. 9 Шәмун өвладларына Јәһудаја верилән пајдан ирс верилди, чүнки Јәһуданын пајы чох бөјүк иди. Беләликлә, Шәмун өвладлары онларын ирсиндә мүлк алдылар.+ 10 Үчүнҹү пүшк+ нәсилләринә ҝөрә Зәбулун+ өвладларына дүшдү. Онларын ирсинин сәрһәди Сәридә гәдәр узанырды. 11 Сәрһәд гәрбә, Мерала галхыб Дәбәшитә вә орадан Јуғнимлә үзбәүз вадијә чатырды. 12 Сонра Сәриддән шәргә, ҝүндоған тәрәфә, Кислут-Табур сәрһәдинә, орадан Дәбрәтә+ ҝедиб Јафјаја узанырды. 13 Сонра шәргә, ҝүндоған тәрәфә, Ҹат-Һәфәрә+ вә Ет-Гасинә ҝедир, орадан Риммуна вә Нөһә узанырды. 14 Шималда сәрһәд Һәнатуна дөнүб Ифтаһил вадисиндә битирди. 15 Һәмчинин Гаттат, Наһалал, Шимрун+, Јидлаһ вә Бејтләһм+ шәһәрләри онларын ирсинә аид иди. Кәндләри илә бирҝә он ики шәһәр. 16 Бунлар кәндләри илә бирҝә нәсилләринә ҝөрә+ Зәбулун өвладларына ирс верилән шәһәрләр иди. 17 Дөрдүнҹү пүшк+ Јәсакирә+, нәсилләринә ҝөрә Јәсакир өвладларына дүшдү. 18 Онларын сәрһәди Јизраил+, Кисулут, Шунам+, 19 Һәфәрајим, Шион, Әнһәрат, 20 Рәбут, Гишјун, Әбәз, 21 Рәмит, Ејн-Ганним+, Ејн-Һәда, Бејт-Фәсс шәһәрләриндән кечирди. 22 Сәрһәд Табура+, Шаһзүмәјә вә Бејт-Шәмсә узаныр, Иорданда битирди. Кәндләри илә бирҝә он алты шәһәр. 23 Бунлар кәндләри илә бирҝә нәсилләринә ҝөрә Јәсакир гәбиләсинә+ ирс верилән шәһәрләр иди. 24 Бешинҹи пүшк+ нәсилләринә ҝөрә Ашир+ гәбиләсинә дүшдү. 25 Онларын сәрһәди Һәлкәт+, Һали, Бәсән, Ахшаф, 26 Аламмәлик, Амад, Мәсал шәһәрләриндән кечирди. Сәрһәд гәрбдә Кармелә+ вә Сиһор-Либната узанырды. 27 Орадан шәргә, Бејт-Дагона гајыдыб Зәбулуна ҝедир, Ифтаһил вадисинин шималына чатыр, Бејт-Әмигә, Нәилә вә Кабулун сол тәрәфинә узанырды. 28 Орадан Әбруна, Рәһуба, Һәммуна, Кәнаһа вә бөјүк Сидон+ шәһәринә ҝедирди. 29 Сонра Рамаја дөнүб галалы Сур шәһәринә+ гәдәр узанырды. Орадан Һусәјә гајыдыр вә дәниз саһилиндә, Әхзибдә битирди. 30 Һәмчинин Умаһ, Әфиг+, Рәһуб+ шәһәрләри онларын ирсинә аид иди. Кәндләри илә бирҝә ијирми ики шәһәр. 31 Бунлар кәндләри илә бирҝә нәсилләринә ҝөрә Ашир гәбиләсинә+ ирс верилән шәһәрләр иди. 32 Алтынҹы пүшк+ Нифталы өвладларына, нәсилләринә ҝөрә Нифталы өвладларына дүшдү. 33 Онларын сәрһәди Һәләфдән вә Сәнаннимдәки бөјүк ағаҹдан+ башлајыб Әдамнәкәбә, Јабниилә вә Лагума гәдәр узанырды, Иорданда битирди. 34 Сонра гәрбә, Әзнут-Табура гајыдыр, орадан Һуггога ҝедирди. Сәрһәд ҹәнубда Зәбулуна, гәрбдә Аширә, шәргдә исә Иордан јахынлығында олан Јәһуда* торпағына чатырды. 35 Галалы шәһәрләр бунлар иди: Сиддим, Сәр, Һәммәс+, Рәггат, Кинарәт, 36 Адәма, Рама, Һәзур+, 37 Гәдәс+, Әзрәј, Ејн-Һәзур, 38 Јирун, Миҹдәлил, Һурәм, Бејт-Әнат вә Бејт-Шәмс+. Кәндләри илә бирҝә он доггуз шәһәр. 39 Бунлар кәндләри илә бирҝә нәсилләринә ҝөрә Нифталы гәбиләсинә+ ирс верилән шәһәрләр иди. 40 Једдинҹи пүшк+ нәсилләринә ҝөрә Дан+ гәбиләсинә дүшдү. 41 Онларын ирсинин сәрһәди Сораһ+, Әштул, Ир-Шәмс, 42 Сәлабин+, Ајалон+, Итлаһ, 43 Илун, Тимнаһ+, Екрон+, 44 Илтиг, Ҝибтун+, Баалат, 45 Јәһуд, Бәни-Бәраг, Ҹат-Риммун+, 46 Мијаргун вә Рәггун шәһәрләриндән кечирди. Сәрһәд Јаффа+ илә үзбәүз иди. 47 Анҹаг Дан өвладларынын әразиси онлара азлыг едирди.+ Буна ҝөрә онлар Ләшәмә+ гаршы дөјүшә чыхдылар вә шәһәри ишғал едиб әһалисини гылынҹдан кечиртдиләр. Данлылар шәһәри тутуб орада мәскунлашдылар. Ләшәмин адыны дәјишиб она әҹдадлары Данын адыны вердиләр.+ 48 Бунлар кәндләри илә бирҝә нәсилләринә ҝөрә Дан гәбиләсинә ирс верилән шәһәрләр иди. 49 Беләҹә, өлкә ирсләрә бөлүнүб гуртарды. Исраиллиләр Нун оғлу Јушәјә өз араларында ирс вердиләр. 50 Јеһованын әмри илә она истәдији шәһәри — Әфраим дағлыг бөлҝәсиндәки Тимнат-Сәраны+ вердиләр. О, шәһәри инша едиб орада мәскунлашды. 51 Бунлар каһин Әлјазарын, Нун оғлу Јушәнин вә Исраил гәбиләләринин нәсил башчыларынын Шилода+, Һүзур чадырынын ҝирәҹәјиндә, Јеһованын һүзурунда пүшк атыб+ ирсләрә бөлдүјү+ торпаглар иди. Беләликлә, өлкәнин бөлүшдүрүлмәси баша чатды.\n^ Ҝөрүнүр, бурада Јәһуда гәбиләси јох, бу гәбиләдән олан бир адамын аиләси нәзәрдә тутулур.


Q=16	C=0	SS=0	LS=16	PS=0	DC=0	LC=0	SD=0	BS=1	G0=2	G1=2	G2=2	DLID=az_RU	BODY=Nur-az.com - Испанија АБШ-ын Ирана гаршы авантүрасына гатылмагдан имтина етди\nИспанија АБШ-ын Ирана гаршы авантүрасына гатылмагдан имтина етди\nМүдафиә назири испан дөјүш фрегатыны АБШ-ын авиа-дашыјыҹы групундан чыхарды...\nИспанија һөкумәти өз фрегатыны Вашингтонун анти-Иран миссијасы үчүн һәрәкәтә кечирдији АБШ Һәрби Дәниз Донанмасынын “Авраам Линколн” авиа-дашыјыҹысынын башчылыг етдији дөјүш групундан мүвәггәти олараг чыхарыб.\nБу һагда јерли “Паис” гәзети јазыб.\n200-дән чох екипаж үзвү олан “Ф-104”- "Мендес Нјунес" фрегаты АБШ-ын тәјјарә дашыјан ҝәми групунда јеҝанә хариҹи ҝәми олуб. Фрегатын АБШ авиа-дашыјыҹы групундан мүвәггәти чыхарылмасы барәдә гәрары Испанија Мүдафиә назири Маргарита Роблес гәбул едиб. Гәзетин вердији мәлумата ҝөрә, Испан ҝәмиси Фарс көрфәзи суларына ҝирмәјәҹәк вә јалныз АБШ-ын әввәл нәзәрдә тутулмуш програма дөнәҹәји тәгдирдә група гајыда биләр.\n606 дәфә бахылыб


Q=7	C=6	SS=2	LS=1	PS=0	DC=1	LC=0	SD=0	BS=1	G0=142	G1=116	G2=33	DLID=az_RU	BODY=Иса Мәсиһ кими ҹәсарәтли вә бәсирәтли олун | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Бразилија жест дили Вјетнам Данимарка Индонезија Исвеч Кирибати Колумбија жест дили Конго Литва Маврики креолу Македонија Мексика жест дили Непал Нидерланд Норвеч Самоа Сејшел креолу Тувалу Увеа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара ачоли ајмара бенгал бикол бислама болгар варај волајта газах ган гуарани гуахиро гуҹарат гырғыз дреһу дхолуо ермәни естон ефик занде ибо иврит илок инҝилис исланд исоко испан италјан каннада каонде каталан кечуа (Боливија) кечуа (Куско) кикамба кикујју килуба кинјаруанда кирунди кисонге кореја крио латыш лози лувале луганда лунда малагаси малај малајалам мамбве-лунгу маратһ мајја маҹар михе монгол море ндебеле (Зимбабве) оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан серб серб (латын) сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик телугу тетела тетум (Дили) тив тигре ток-писин тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева чокве чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\n«Сиз ону һеч вахт ҝөрмәмисиниз, буна бахмајараг ону севирсиниз. Ону инди дә ҝөрмәсәниз дә, она иман едирсиниз» (1 БУТ. 1:8).\nХиласа апаран јолда галмаға сизә нә көмәк едә биләр?\nИса кими неҹә ҹәсарәтли ола биләрсиниз?\nИса кими неҹә бәсирәтли ола биләрсиниз?\n1, 2. а) Биз хиласа неҹә јетишә биләрик? б) Хилас јолунда галмаға бизә нә көмәк едә биләр?\nБИЗ Иса Мәсиһин шаҝирди оланда јени бир јола гәдәм гојдуг. Бу јол бизи һәјата апарыр, кимиси үчүн бу һәјат ҝөјдәдир, кимиси үчүн исә јердә олаҹаг. Иса Мәсиһ демишди: «Ахыра кими [ја индики һәјатынын ахырына кими, ја да бу шәр дүнјанын ахырына кими] дөзән хилас олаҹаг» (Мәт. 24:13). Бәли, иман јолунда мөһкәм галсаг, хиласа јетишә биләрик. Анҹаг еһтијатлы олмалыјыг ки, бу јолдан сапмајаг (1 Јәһ. 2:15—17). Бәс гәдәм гојдуғумуз бу јолда неҹә мөһкәм гала биләрик?\n2 Бизә өрнәк олан Иса да бу јолу кечмишди. Онун һәјат јолу Мүгәддәс Китабда гәләмә алыныб. Бу мәлуматлары арашдырмагла Исанын неҹә шәхсијјәт олдуғуну өјрәнирик. Өјрәндијимиз шејләр биздә Исаја гаршы иман, мәһәббәт һасил едир. (1 Бутрус 1:8, 9 ајәләрини охујун.) Јадыныздадырса, Бутрус демишди ки, биз Исанын гојдуғу нүмунәни изләмәлијик (1 Бут. 2:21). Әҝәр биз онун нүмунәсини диггәтлә изләсәк, иманымызын һәдәфинә — хиласа јетишәҹәјик *. Өтән мәгаләдә арашдырдыг ки, тәвазөкарлыгда вә шәфгәтли олмагда Исаја неҹә охшаја биләрик. Инди исә ҝәлин ҝөрәк Иса кими неҹә ҹәсарәтли вә бәсирәтли ола биләрик.\nИСА МӘСИҺ ҸӘСАРӘТЛИДИР\n3. Ҹәсарәт нәдир вә она неҹә саһиб ола биләрик?\n3 Ҹәсарәт инсаны ҝүҹләндирән, ону мәтин едән әминлик һиссидир. Ҹәсарәтли олмаг фәлакәтә таб ҝәтирмәк, дүзҝүнлүјүн тәрәфиндә олмаг, изтираблара ләјагәтлә, иманла дөзмәк демәкдир. Ҹәсарәт горху, үмид вә мәһәббәтлә сых бағлыдыр. Белә ки, Аллаһ горхусу бизи инсан горхусуна гапылмагдан азад едир (1 Ишм. 11:7; Мәс. 29:25). Әсил үмид бизә көмәк едир ки, диггәтимизи һазыркы сынаглара јох, алаҹағымыз мүкафата јөнәлдәк вә ҝәләҹәјә әминликлә бахаг (Зәб. 27:14). Фәдакар мәһәббәт бизи һәтта тәһлүкәнин ҝөзүнә дик бахыб ҹәсарәт ҝөстәрмәјә тәшвиг едир (Јәһ. 15:13). Биз Аллаһа ҝүвәнмәклә вә Оғлунун изләри илә ҝетмәклә ҹәсарәтли ола биләрик (Зәб. 28:7).\n4. Иса мәбәддә мүәллимләрин арасында оланда неҹә ҹәсарәт ҝөстәрмишди? (Мәгаләнин әввәлиндәки шәклә бахын.)\n4 Иса, һәтта 12 јашы оланда ҹәсарәтлә һаггын тәрәфини тутмушду. Ҝәлин ҝөрәк балаҹа Иса мәбәддә «мүәллимләрин арасында» отуранда нә баш вермишди. (Лука 2:41—47 ајәләрини охујун.) Һәмин мүәллимләр һәм Төвратын билиҹиси идиләр, һәм дә она зидд олан адәт-әнәнәләрә јахшы бәләд идиләр. Анҹаг Иса бундан горхуб сусмады. Әксинә, о, мүәллимләрә «суал верирди». Сөзсүз ки, бу суаллар балаҹа ушагларын вердији суаллардан дејилди. Јәгин ки, Иса елә дүшүндүрүҹү суаллар верирди ки, мүәллимләр мат-мәәттәл галырды. Бәлкә дә мүәллимләр долашыг суалларла Исаны чашдырмаг истәјирдиләр, амма ҹәһдләри боша чыхырды. Һәр кәс, еләҹә дә бу мүәллимләр «онун зәкасына вә ҹавабларына валеһ олурду». Сөзсүз ки, балаҹа Иса ҹаваблары илә Аллаһын Кәламындакы һәгигәти мүдафиә едирди.\n5. Иса хидмәти заманы неҹә ҹәсарәт ҝөстәрмишди?\n5 Иса Мәсиһ хидмәти заманы дүшдүјү мүхтәлиф вәзијјәтләрдә ҹәсарәт ҝөстәрирди. О, јалан тәлимләрлә инсанлары аздыран дин хадимләрини ифша едирди (Мәт. 23:13—36). О, мурдар дүнјанын тәсиринә гаршы сарсылмаз мөвге тутурду (Јәһ. 16:33). Дүшмәнләринин фитнә-фәсадына бахмајараг, тәблиғини дајандырмырды (Јәһ. 5:15—18; 7:14). Иса мәбәддәки ибадәти ләкәләјән инсанлары дүз ики дәфә мәрдҹәсинә орадан говмушду (Мәт. 21:12, 13; Јәһ. 2:14—17).\n6. Иса јердәки һәјатынын сонунҹу ҝүнү неҹә ҹәсарәт ҝөстәрди?\n6 Иса ишҝәнҹәләр гаршысында да ҹәсарәтлә давранмышды. Ҝәлин ҝөрәк јер үзүндәки һәјатынын сон ҝүнү Иса неҹә ҹәсарәт ҝөстәрмишди. О, Јәһуданын хәјанәтиндән сонра башына нәләр ҝәләҹәјини чох ҝөзәл билирди. Бунунла белә, Пасха јемәји заманы Јәһудаја деди: «Нә едәҹәксәнсә, тез елә» (Јәһ. 13:21—27). Ҝетсемани бағында әсҝәрләр Исаны тутмаға ҝәләндә о, горхмадан онларын өнүнә чыхды. О, өз ҹанынын һајына галмајыб шаҝирдләринин мүдафиәсинә дурду (Јәһ. 18:1—8). Синедрионда сорғу-суала чәкилән вахт Иса баш каһинин ону өлдүрмәк үчүн бәһанә ахтардығыны билирди. Амма јенә дә ҹәсарәт ҝөстәриб өзүнүн Мәсиһ вә Аллаһын Оғлу олдуғуну данмады (Марк 14:60—65). Иса ишҝәнҹә дирәјиндә өләнәдәк мәтин галыб нөгсансызлығыны горуду. Әзаблар ичиндә сон нәфәсини дәриб зәфәрлә нида етди: «Тамам олду!» (Јәһ. 19:28—30).\nИСА МӘСИҺ КИМИ ҸӘСАРӘТЛИ ОЛУН\n7. Ушаглар, Јеһованын адыны дашымаг сизин үчүн нә демәкдир вә ҹәсарәтли олдуғунузу неҹә ҝөстәрә биләрсиниз?\n7 Биз Иса кими неҹә ҹәсарәтли ола биләрик? Мәктәбдә. Ушаглар, мәктәб јолдашларынызын вә ја башгаларынын сизи әлә салаҹагларыны билә-билә өзүнүзү Јеһованын Шаһиди кими танытмағыныз сизин ҹәсарәтли олдуғунузу сүбут едир. Бунунла сиз ҝөстәрирсиниз ки, Јеһованын адыны дашымагдан гүрур дујурсунуз. (Зәбур 86:12 ајәсини охујун.) Јәгин ки, мәктәбдә тәкамүл нәзәријјәсини бејнинизә јеритмәк истәјирләр. Амма сизин Мүгәддәс Китаба әсасланан јарадылыш тәлиминә инанмаға тутарлы сәбәбләриниз вар. Сиз «Һәјатын әмәлә ҝәлмәси. Беш ваҹиб суала ҹаваб» адлы брошүрадан (рус./түрк.) истифадә едәрәк «сиздән изаһат тәләб едән»ләрә санбаллы сүбутлар ҝәтирә биләрсиниз (1 Бут. 3:15). Онда Аллаһын Кәламындакы һәгигәти мүдафиә етдијинизә ҝөрә фәрәһләнәҹәксиниз.\n8. Биз һансы сәбәбләрә ҝөрә ҹәсарәтлә тәблиғ едирик?\n8 Хидмәтдә. Һәгиги мәсиһиләр олан бизләр «Јеһовадан сәлаһијјәт алараг ҹәсарәтлә» данышмалыјыг (Һәв. 14:3). Бәс һансы сәбәбләрә ҝөрә ҹәсарәтлә тәблиғ едирик? Биз тәблиғ етдијимиз хәбәрин һәгигәт олдуғуну билирик, чүнки бу хәбәр Мүгәддәс Китаба әсасланыб (Јәһ. 17:17). Һәмчинин Аллаһын әмәкдашлары олдуғумузу, мүгәддәс руһун бизә дајаг олдуғуну анлајырыг (1 Кор. 3:9; Һәв. 4:31). Биз баша дүшүрүк ки, ҹанла-башла тәблиғ етмәклә Јеһоваја сәдагәтимизи, инсанлара исә мәһәббәтимизи ҝөстәририк (Мәт. 22:37—39). Дахилимиздәки ҹәсарәт гојмаз ки, биз сусаг. Әксинә, биз горхуб чәкинмәдән инсанлары һәгигәтә гаршы кор едән дини јаланлары ифша едирик (2 Кор. 4:4). Инсанларын лагејдлијинә, һабелә ришхәндләрә вә тәгибләрә бахмајараг, хош хәбәри бундан сонра да мәтанәтлә тәблиғ едәҹәјик (1 Салон. 2:1, 2).\n9. Әзаблар гаршысында неҹә ҹәсарәт ҝөстәрә биләрик?\n9 Әзаблар гаршысында. Аллаһа етибарымыз бизә бәдбәхтликләрә иман вә ҹәсарәтлә синә ҝәрмәјә көмәк едир. Дүздүр, доғма адамын өлүмү бизи бәрк сарсыдыр. Лакин биз үмидимизи итирмирик. Әминликлә «һәр ҹүр тәсәлли Аллаһы»ндан ҝүҹ истәјирик (2 Кор. 1:3, 4; 1 Салон. 4:13). Хәстәләнәндә вә ја хәсарәт аланда ҹанымыз ағрыјыр, амма биз һеч вахт Мүгәддәс Китаба зидд ҝедән мүалиҹә үсулуна әл атмырыг (Һәв. 15:28, 29). Руһ дүшкүнлүјүнә гапылсаг да, һәтта «үрәјимиз бизи бир шеј үстә гынаса» да, биз гәлбисыныглара јахын олан Аллаһа сығындығымыз үчүн тәслим олмуруг * (1 Јәһ. 3:19, 20; Зәб. 34:18).\nИСА МӘСИҺ БӘСИРӘТЛИДИР\n10. Бәсирәтә неҹә тәриф верәрдиниз вә Јеһованын бәсирәтли бәндәси неҹә данышмалы вә һәрәкәт етмәлидир?\n10 Бәсирәт дүзҝүн мүһакимә јүрүтмәк — јахшыны писдән ајырмаг, сонра исә дүзҝүн јолу сечмәк баҹарығыдыр (Ибр. 5:14). Бәсирәт руһани мәсәләләрдә дүзҝүн нәтиҹә чыхармаг габилијјәтидир. Аллаһын бәсирәтли хидмәтчиси Ону разы салан тәрздә данышыр вә һәрәкәт едир. О, елә данышыр ки, сөзләри илә башгаларына јара вурмасын, әксинә шәфа версин (Мәс. 11:12, 13). О, ҝеҹ гәзәбләнир (Мәс. 14:29). Дүз јолла ҝедир (Мәс. 15:21). Бәс бәсирәтә неҹә јијәләнә биләрик? Бунун үчүн Аллаһын Кәламыны арашдырыб өјрәндикләримизи һәјата кечирмәлијик (Мәс. 2:1—5, 10, 11). Иса Мәсиһин нүмунәсини нәзәрдән кечирмәјин исә, бу мәсәләдә хүсуси көмәји дәјә биләр. Чүнки о, бу дүнјада ән бәсирәтли инсан олуб.\n11. Исанын сөзләри онун бәсирәтиндән неҹә хәбәр верир?\n11 Иса Мәсиһин һәм сөзләри, һәм дә һәрәкәтләри онун нә гәдәр бәсирәтли олмасындан хәбәр верир. Сөзләри. О, мүждәни бәсирәтлә тәблиғ едирди. Ағзындан чыхан «ләтиф кәлмәләрә» һамы һејран галырды (Лука 4:22; Мәт. 7:28). О, сөзү тез-тез Аллаһын Кәламына верир, фикрини чатдырмаг үчүн лазым олан ајәләр охујур, ситат ҝәтирир, јахуд да онлара истинад едирди (Мәт. 4:4, 7, 10; 12:1—5; Лука 4:16—21). Иса һәмчинин Мүгәддәс Јазылары изаһ едирди вә буну елә едирди ки, динләјиҹиләринин үрәјинә тәсир етсин. Дириләндән сонра Иммаса ҝедән јолда ики шаҝирди илә данышанда Иса «Мүгәддәс Јазыларда өзүнә аид олан шејләри бир-бир онлара изаһ етди». Бундан сонра һәмин шаҝирдләр демишди: «Мәҝәр о,.. Мүгәддәс Јазылары бизә изаһ едәндә үрәјимиз алышыб јанмырды?» (Лука 24:27, 32).\n12, 13. Исанын сәбирли вә дәрракәли олдуғуну һансы нүмунәләр ҝөстәрир?\n12 Һиссләри вә әһвал-руһијјәси. Бәсирәт Исаја өз һиссләрини ҹиловламаға, сәбирли олмаға көмәк едирди (Мәс. 16:32). О, һәлим иди (Мәт. 11:29). Шаҝирдләри сәһвләр етсәләр дә, онларла һәмишә сәбирлә давранырды (Марк 14:34—38; Лука 22:24—27). О, һәтта пис рәфтарла үзләшәндә белә өзүндән чыхмырды (1 Бут. 2:23).\n13 Иса бәсирәтли олмасы сајәсиндә һәр шејә дәрракә илә јанашырды. О, Мусанын ганунунун мәғзини јахшы баша дүшүр вә буна ујғун давранырды. Ҝәлин Марк 5:25—34 ајәләриндә јазылан бир һадисәни нәзәрдән кечирәк. (Охујун.) Ганахмасы олан бир гадын издиһамы јарыб Исанын палтарына тохунду вә шәфа тапды. Төврата ҝөрә о, мурдар һесаб едилирди вә һеч кимә тохунмамалы иди (Лав. 15:25—27). Ди ҝәл ки, Иса палтарына тохундуғуна ҝөрә гадыны ҹәзаландырмады. Чүнки Иса «Төвратдакы даһа ваҹиб мәсәләләрә» мәрһәмәтин вә сәдагәтин дахил олдуғуну дәрк едирди (Мәт. 23:23). Она ҝөрә дә Иса меһрибанҹасына деди: «Баҹым, иманын сәни сағалтды. Саламат ҝет. Гој бу әзаблы хәстәлик сәни бир дә нараһат етмәсин». Неҹә дә хошдур ки, Иса бәсирәтлә давраныб белә мәрһәмәт ҝөстәрди!\n14. Иса һансы јолу сечмишди вә бу јолда неҹә гала билмишди?\n14 Һәјат тәрзи. Иса дүзҝүн јол сечмәклә вә бу јола бағлы галмагла бәсирәтли олдуғуну ҝөстәрмишди. О, өзүнү хош хәбәрин тәблиғинә һәср етмиш, бу иши һәјатынын амалы етмишди (Лука 4:43). Иса һәмчинин сечдији јола бағлы галмышды. О, елә гәрарлар гәбул едирди ки, бу ишдән јајынмасын вә ону лајигли шәкилдә баша чатдырсын. О, вахтыны вә ҝүҹүнү хидмәтә сәрф етмәк үчүн һикмәтлә давраныб садә һәјат сүрүрдү (Лука 9:58). Мәсиһ дәрк едирди ки, өлүмүндән сонра бу ишин давам етмәси үчүн шаҝирдләринә тәлим вермәлидир (Лука 10:1—12; Јәһ. 14:12). Иса «бу дөврүн јекунуна кими» тәблиғ ишинә рәһбәрлик едәҹәјини шаҝирдләринә вәд етмишди (Мәт. 28:19, 20).\nИСА КИМИ БӘСИРӘТЛИ ОЛУН\n15. Бәсирәтли олдуғумузу сөзләримизлә неҹә ҝөстәрә биләрик?\n15 Ҝәлин ҝөрәк биз Исаја даһа неҹә бәнзәјә биләрик. Сөзләримизлә. Баҹы-гардашларымызла сөһбәт едәркән биз онлары сарсыдан јох, мөһкәмләндирән сөзләр демәлијик (Ефес. 4:29). Инсанларла Аллаһын Падшаһлығы һагда данышанда сөзләримиз «дузлу, үрәкачан» олмалыдыр (Кол. 4:6). Һәмсөһбәтимизин тәләбатларыны, мараг даирәсини дујмаға, сонра исә буна ујғун данышмаға чалышмалыјыг. Биз һеч вахт јаддан чыхармырыг ки, дедијимиз хош сөзләр инсанларын үрәјини һәгигәтә ача биләр. Үстәлик, етигадымызы изаһ едәркән биз сөзү Мүгәддәс Китаба веририк. Мөтәбәр бир мәнбә кими ондан ситат ҝәтирир, имкан јарананда ајәләр охујуруг. Биз дәрк едирик ки, Мүгәддәс Китабын сөзү бизим һәр сөзүмүздән гат-гат кәсәрлидир (Ибр. 4:12).\n16, 17. а) Һирсләнмәјә тәләсмәдијимизи вә дәрракәли олдуғумузу неҹә ҝөстәрә биләрик? б) Диггәтимизи хидмәтә неҹә ҹәмләјә биләрик?\n16 Һиссләримиз вә әһвал-руһијјәмиз. Бәсирәт бизә һиссләримизи ҹиловламаға вә һирсләнмәјә тәләсмәмәјә көмәк едир (Јаг. 1:19). Кимсә хәтримизә дәјәндә биз онун сөзләринин вә һәрәкәтләринин сәбәбини баша дүшмәјә чалышырыг. Белә едәндә һирсимиз сојујур вә биз һәмин адамын ҝүнаһынын үстүндән кечирик (Мәс. 19:11). Бәсирәт һәмчинин бизә дәрракәли олмаға көмәк едир. Белә ки, биз баҹы-гардашларымыза гаршы тәләбкар олмуруг вә һеч вахт јаддан чыхармырыг ки, бәлкә дә, онлар бизим ахыра кими баша дүшмәдијимиз чәтинликләрлә үзләширләр. Онларын фикрини динләјир вә лазым ҝәләрсә, ҝүзәштә ҝедирик (Филип. 4:5).\n17 Һәјат тәрзимизлә. Исанын давамчысы олан бизләр дәрк едирик ки, бу дүнјада мүждәни тәблиғ етмәкдән шәрәфли иш јохдур. Диггәтимизи хидмәтә ҹәмләмәјә көмәк едән гәрарлар веририк вә бу, бизә Мәсиһин давамчысы олараг галмаға көмәк едир. Биз руһани ишләри һәјатымызда һәр шејдән үстүн тутуруг, һәмчинин садә јашајырыг ки, сон ҝәлмәмишдән әввәл өзүмүзү ән ваҹиб иш олан тәблиғ ишинә тамамилә һәср едәк (Мәт. 6:33; 24:14).\n18. Хиласа апаран јолдан сапмамаг үчүн нә едә биләрик вә сиз нә етмәјә гәти гәрарлысыныз?\n18 Исанын ҝөзәл хүсусијјәтләриндән бәзиләрини нәзәрдән кечирмәк неҹә дә хош олду. Ҝөрүн онун диҝәр хүсусијјәтләри барәдә вә она бәнзәмәк үчүн даһа нә едә биләҹәјимиз һагда өјрәнсәк, нә гәдәр хејир тапарыг. Буна ҝөрә дә ҝәлин Исанын изләри илә ҝетмәјә гәтијјәтли олаг. Белә етсәк, хиласа ҝедән јолдан сапмајаҹаг вә Иса Мәсиһин мүкәммәл шәкилдә тәглид етдији Јеһова Аллаһа даһа да јахынлашаҹағыг.\n^ абз. 2 1 Бутрус 1:8, 9 ајәләри ҝөјләр үмидинә малик олан мәсиһиләр үчүн јазылса да, бу сөзләр јердә әбәди јашамаға үмид едән инсанлара да аиддир.\n^ абз. 9 Әзаблар гаршысында ҹәсарәт ҝөстәрән һәмиманлыларымызын нүмунәләри үчүн бахын: «Ҝөзәтчи гүлләси» 2000-ҹи ил 1 декабр, сәһифә 24—28 (рус.); «Ојанын!» 2003-ҹү ил 22 апрел, сәһифә 18—21 (рус.).


Q=16	C=11	SS=9	LS=4	PS=0	DC=0	LC=0	SD=0	BS=1	G0=27	G1=19	G2=8	DLID=az_RU	BODY=Надүрүстлүјүн сизә һансы зәрәри вар?\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Вјетнам Данимарка Индонезија Исвеч Камбоҹа Кирибати Конго Литва Македонија Малта Мјанма Ниас Нидерланд Норвеч Самоа Тувалу Увеа Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) адангме албан алман амһара аукан африкаанс ачоли ајмара баса (Камерун) батак (каро) батак (тоба) бауле башгырд бислама болгар булу волајта га газах ган гарифуна гуарани гуахиро гырғыз дреһу дхолуо еве ермәни естон ефик занде зулу ибан ибанаг ибо иврит илок инҝилис исоко испан италјан какчикел каонде карен (сго) каталан кечуа (Ајакучо) кечуа (Боливија) кикамба киконго кикујју килуба кимбунду кинјаруанда кирунди кисонге кисси кичуа (Имбабура) кореја коса крио күрд курманҹи (Гафгаз) күрд курманҹи (кирил) ламба латыш лингала лози лувале луганда макуа малагаси малај мам масатек (Хуаутла) мајја маҹар менде мизо михе монгол море науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндау ндебеле (Зимбабве) нзема нјанека нјунгве олу конзо оромо осетин пангасинан папјаменто (Аруба) папјаменто (Күрасао) пиҹин (Камерун) полјак португал румын рунјанкоре рус санго сапотек (Истм) сарамаккан себуан сена сепеди серб серб (латын) сесуто (Лесото) сетсвана сидамо сингал словак словен сотсил сранан-тонго суаһили суаһили (Конго) тагалог таи татар тви тетела тив тигре тлапанек ток-писин тотонак тохолабал тсва тсонга тумбука түрк умбунду урду уруунд урһобо фарс фин фон франсыз хорват чех чибемба чилуба читонга читонга (Малави) чичева чол чуваш шона јао јапон јоруба јунан ҝүрҹү Һаити креолу һауса һилигајнон һири-моту әрәб\n«Кичик надүрүстлүк инсаны чәтин вәзијјәтдән чыхара биләр» (Саманта, Ҹәнуби Африка).\nБәс сиз бу фикирлә разысыныз? Һәр биримиз Саманта кими бәзән чәтин вәзијјәтә дүшүрүк. Надүрүстлүјә вадар едән вәзијјәтләрдә неҹә даврандығымыз дәјәрләримизи үзә чыхарыр. Мәсәлән, ад-санымыз һәр шејдән өнәмлидирсә, онда надүрүстлүјә бир васитә кими бахаҹағыг. Анҹаг һәгигәт үзә чыханда башымыз јаман ағрыјаҹаг. Ҝәлин ҝөрәк неҹә.\nНАДҮРҮСТЛҮК ЕТИБАРЫ САРСЫДЫР\nМүнасибәтләр етибар үзәриндә гурулур. Ики адам бир-биринә етибар едәндә раһатлыг вә мәмнунлуг дујур. Амма етибары бир ҝүнүн ичиндә газанмаг мүмкүн дејил. Бунун үчүн бирҝә вахт кечирмәк, сәмими үнсијјәт етмәк вә фәдакар олмаг ҝәрәкдир. Лакин бирҹә надүрүст һәрәкәт бүтүн етибары сарсыдыр. Итирилмиш етибары исә газанмаг чох чәтиндир.\nНә вахтса јахын достунуз сизә хәјанәт едиб? Һәмин вахт һансы һиссләри кечирмисиниз? Онун һәрәкәти јәгин гәлбиниз гырыб, бәлкә дә өзүнүзү алдадылмыш һисс етмисиниз. Сизин һиссләринизи баша дүшмәк олар. Шүбһәсиз, надүрүстлүк дәјәрли мүнасибәтләри дармадағын едә биләр.\nКалифорнија Университетинин игтисадијјат үзрә профессору Роберт Инес арашдырма нәтиҹәсиндә ҝөрүб ки, «надүрүстлүк јолухуҹудур». Ону вируса бәнзәтмәк олар. Јаланчы адамла нә гәдәр чох отуруб-дурсаныз, надүрүстлүјә јолухмаг еһтималы да бир о гәдәр чох олаҹаг.\nНадүрүстлүк тәләсинә дүшмәмәк үчүн нә едә биләрик? Бу ишдә Аллаһын Кәламынын көмәји әвәзсиздир. Ҝәлин бир нечә ајәнин үзәриндә дүшүнәк.\nТӘРИФИ. Һәгигәти билмәјә ихтијары чатан адама сәһв мәлумат вермәк демәкдир. Буна инсаны аздырмаг үчүн фактлары тәһриф етмәк вә ја јанлыш тәгдим етмәк, һабелә кимисә алдатмаг үчүн әсас мәгамлары бурахмаг вә инсанда јанлыш тәәссүрат ојатмаг мәгсәдилә һәгигәти шиширтмәк дахилдир.\nМҮГӘДДӘС КИТАБ АЈӘЛӘРИ: «Јеһова фитнәкардан икраһ едәр, амма салеһ адамла достлуг едәр» (Мәсәлләр 3:32). «Буна ҝөрә дә артыг јаланы кәнара гојдуғунуз үчүн бир-биринизә һәгигәти сөјләјин» (Ефеслиләрә 4:25).\nТӘРИФИ. Наһагдан биринә пис бир шеј иснад етмәк вә онун барәсиндә мәкрли фикирләр сөјләмәклә адыны ләкәләмәк демәкдир.\nМҮГӘДДӘС КИТАБ АЈӘЛӘРИ: «Аравуран нифаг салар, бөһтанчы јахын достлары ајырар» (Мәсәлләр 16:28). «Одун олмајанда оҹаг сөнәр, бөһтанчы олмајанда да дава кәсиләр» (Мәсәлләр 26:20).\nТӘРИФИ. Һијләҝәрликлә вә һарамзадәликлә пул вә ја әмлак газанмаг демәкдир.\nМҮГӘДДӘС КИТАБ АЈӘЛӘРИ: «Дара дүшән јохсул муздуру алдатмајын» (Ганунун тәкрары 24:14, 15). «Мәзлума бадалаг ҝәлән онун Јараданыны тәһгир едәр, касыба мәрһәмәт ҝөстәрән Јарадана шәрәф ҝәтирәр» (Мәсәлләр 14:31).\nТӘРИФИ. Башгасынын малыны иҹазәсиз ҝөтүрмәк демәкдир.\nМҮГӘДДӘС КИТАБ АЈӘЛӘРИ: «Оғурлуг едән даһа оғурлуг етмәсин, әлинин һалал зәһмәти илә долансын ки, корлуг чәкәнә дә әл тута билсин» (Ефеслиләрә 4:28). «Алданмајын... нә оғрулар, нә тамаһкарлар, нә ички дүшкүнләри, нә тәһгирамиз данышанлар, нә дә сојғунчулар Аллаһын Падшаһлығына ҝирмәјәҹәкләр» (1 Коринфлиләрә 6:9, 10).


Q=6	C=4	SS=2	LS=0	PS=0	DC=1	LC=0	SD=0	BS=2	G0=128	G1=94	G2=41	DLID=az_RU	BODY=Бир-биримизин дәрдинә шәрик олаг — Ҝөзәтчи гүлләсинин ОНЛАЈН КИТАБХАНАСЫ\nw19 март с. 1—32\nҜөзәтчи гүлләси 2019\nИСА МӘСИҺИН НҮМУНӘСИ\nЈЕҺОВАДАН ВӘ ИСА МӘСИҺДӘН ӨРНӘК АЛАГ\nТӘЛИМ МӘГАЛӘСИ 12\n«Бир-биринизин дәрдинә шәрик... олун» (1 БУТ. 3:8).\nНӘҒМӘ 90 Бир-биримизи руһландыраг\n1. 1 Бутрус 3:8 ајәсинә әсасән, нәјә ҝөрә әтрафымызда бизә ҹан јандыран инсанларын олмасыны хошлајырыг?\nӘТРАФЫМЫЗДА бизи дүшүнән, бизә ҹан јандыран инсанларын олмасы һәр биримиз үчүн хошдур. Онлар өзләрини бизим јеримизә гојмаға чалышыр. Көмәјә еһтијаҹымызын олдуғуну дујуб, бәзән биз демәмиш јардым әли узадырлар. Дәрдимизә шәрик олан* инсанлар бизим үчүн чох әзиздир. (1 Бутрус 3:8 ајәсини охујун.)\n2. Нәјә ҝөрә инсанларын дәрдинә шәрик олмаг үчүн өз үзәримиздә ишләмәлијик?\n2 Һәр бир мәсиһи башгаларынын дәрдинә шәрик олмаға чалышыр. Лакин бу, һеч дә һәмишә асан олмур. Нә үчүн? Сәбәбләрдән бири гејри-камил олмағымыздыр (Ром. 3:23). Биздә анаданҝәлмә худбинлик хүсусијјәти вар вә онунла мүбаризә апармалыјыг. Бундан әлавә, бәзиләринә алдығы тәрбијәјә вә ја кечмишдә јашадыгларына ҝөрә башгаларынын һиссләрини дујмаг чәтиндир. Диҝәр сәбәб исә әтрафдакы инсанларын тәсиридир. Јашадығымыз ахырзаманда чохлары худбиндир, башгаларынын һиссләринә гаршы лагејд јанашыр (2 Тим. 3:1, 2). Бәс инсанларын дәрдинә шәрик олмағы неҹә өјрәнә биләрик?\n3. а) Инсанларын дәрдинә шәрик олмағы неҹә өјрәнә биләрик? б) Бу мәгаләдә нәји арашдыраҹағыг?\n3 Јеһова Аллаһын вә Иса Мәсиһин нүмунәси инсанларын дәрдинә шәрик олмағымыза көмәк едә биләр. Јеһова мәһәббәтли Аллаһдыр вә башгаларынын гајғысына галмагда ән ҝөзәл өрнәкдир (1 Јәһ. 4:8). Иса Мәсиһ Атасынын хүсусијјәтләрини мүкәммәл шәкилдә әкс етдирирди (Јәһ. 14:9). Онун јерүзү һәјаты инсанын неҹә шәфгәтли ола биләҹәјини ҝөстәрир. Бу мәгаләдә Јеһованын вә Иса Мәсиһин инсанларын гајғысына галдығыны ҝөстәрән нүмунәләри арашдыраҹаг вә онлардан неҹә өрнәк ала биләҹәјимиз һагда данышаҹағыг.\n4. Әшија 63:7—9 ајәләри Јеһованын бәндәләринин һиссләринә биҝанә олмадығыны неҹә ҝөстәрир?\n4 Мүгәддәс Китабдан өјрәнирик ки, Јеһова хидмәтчиләринин һиссләринә биҝанә дејил. Мисал үчүн, Јеһованын гәдимдә Исраил халгынын үзләшдији чәтинликләрә неҹә јанашдығына нәзәр салаг. Кәламда јазылыб: «Онлар әзаб чәкәндә О да әзаб чәкди». (Әшија 63:7—9 ајәләрини охујун.) Јеһова даһа сонра Зәкәријјә пејғәмбәр васитәсилә билдирмишди ки, халгына гаршы олунан пис рәфтары Өзүнә гаршы едилән пислик һесаб едир. О, хидмәтчиләринә демишди: «Сизә тохунан Мәним ҝөз бәбәјимә тохунур» (Зәк. 2:8). Јеһова халгынын гајғысына галдығыны неҹә дә ҝүҹлү сөзләрлә тәсвир едиб!\nЈеһова Аллаһ исраиллиләрин һалына аҹыјыб, онлары Мисир көләлијиндән азад етди (5-ҹи абзаса бахын)\n5. Јеһова әзаб чәкән бәндләринә көмәк етмәк үчүн кечмишдә һансы тәдбирләри ҝөрмүшдү?\n5 Јеһова бәндәләринин һалына јанмагла јанашы, онлара көмәк етмәк үчүн тәдбир ҝөрүр. Мисал үчүн, Мисирдә гул олан исраиллиләр әзаб чәкәндә Јеһова онларын һалына јанмыш вә хилас етмишди. О, Муса пејғәмбәрә демишди: «Халгымын әзаб-әзијјәтини ҝөрүрәм... етдикләри фәрјадлары ешидирәм, нә чәкдикләриндән аҝаһам. Мән јерә ениб онлары мисирлиләрин әлиндән гуртараҹағам» (Чых. 3:7, 8). Јеһова халгынын һалына јандығы үчүн онлары көләликдән азад етмишди. Әсрләр сонра исраиллиләр Вәд едилмиш дијарда дүшмән һүҹумуна мәруз галан заман да Јеһова онларын һиссләринә биҝанә јанашмамышды. Кәламда јазылыб: «Зүлмкарларын вә залым ганичәнләрин әлиндән халгын етдији фәрјад әршә галханда Јеһованын онлара јазығы [ҝәлди]». Јеһова бу дәфә дә шәфгәт һиссиндән ирәли ҝәләрәк тәдбир ҝөрдү. О, исраиллиләри дүшмән әлиндән гуртармаг үчүн һакимләр ҝөндәрди (Һак. 2:16, 18).\n6. Јеһованын јанлыш дүшүнән бәндәсинин һиссләринә анлајышла јанашдығына даир нүмунә чәкин.\n6 Јеһова һәтта сәһв фикирдә олан бәндәләринин дә һиссләринә анлајыш ҝөстәрир. Јунус пејғәмбәр буна бир мисалдыр. Аллаһ ону Нејнәваја гаршы һөкм хәбәрини чатдырмаға ҝөндәрмишди. Амма халг төвбә етдији үчүн онлары мәһв етмир. Бу гәрар Јунус пејғәмбәрин үрәјинҹә олмур. Нејнәванын дағылаҹағы илә бағлы сөјләдији пејғәмбәрлијин јеринә јетмәмәси ону бәрк һирсләндирир. Лакин Јеһова Јунусла сәбирлә давраныр вә она дүшүнҹәсини дәјишмәјә көмәк едир (Јун. 3:10—4:11). Чох кечмәмиш Јунус Јеһованын өјүдүнүн мәғзини анлајыр. Үстәлик, Јеһова бизләрә дә нәсиһәт олсун дејә, Јунуса баш верәнләри гәләмә алмағы бујурур (Ром. 15:4)*.\n7. Јеһованын бәндәләринә гаршы мүнасибәти бизи нәјә әмин едир?\n7 Јеһованын халгына мүнасибәти бизи әмин едир ки, бәндәләринин һиссләри Онун үчүн өнәмлидир. Һәр биримизин чәкдији әзаб-әзијјәт, дујдуғу ағры-аҹы Она мәлумдур. Јеһова «инсанын үрәјиндәкиләрдән аҝаһ»дыр (2 Салн. 6:30). О бизим ән дәрин дүшүнҹә вә һиссләримизи, мәһдудијјәтләримизи анлајыр вә гојмаз ки, ҝүҹүмүз чатмајан сынаглара мәруз галаг (1 Кор. 10:13). Доғрудан да, бу вәд инсанын гәлбинә раһатлыг ҝәтирир!\n8—10. Иса Мәсиһ нәләрин сајәсиндә инсанлара гајғы ҝөстәрә билирди?\n8 Јер үзүндә јашајаркән Иса Мәсиһ инсанлара ҹан јандырырды. Ҝәлин она бу саһәдә көмәк едән үч амилә нәзәр салаг. Илк нөвбәдә, артыг гејд етдијимиз кими, Иса Мәсиһ Атасынын хүсусијјәтләрини мүкәммәл шәкилдә әкс етдирирди. Јеһова кими, о да инсанлары севирди. Јеһованын хәлг етдији һәр шејә ҝөрә фәрәһләнсә дә, онун көнлүнү ән чох шад едән «бәшәр өвладлары» иди (Мәс. 8:31). Иса инсанлары севдији үчүн онларын һиссләринә биҝанә гала билмирди.\n9 Икинҹиси, Иса Мәсиһ инсанларын үрәјиндәкиләри ҝөрүрдү, онларын һансы һиссләр кечирдијини билирди (Мәт. 9:4; Јәһ. 13:10, 11). Буна ҝөрә дә инсанын дәрдли олдуғуну ҝөрәндә она јазығы ҝәлирди вә тәсәлли верирди (Әшј. 61:1, 2; Лука 4:17—21).\n10 Үчүнҹүсү, инсанларын үзләшдији бәзи чәтинликләрлә Иса Мәсиһ өзү дә үзләшмишди. Мәсәлән, чох јәгин ки, о, касыб аиләдә бөјүмүшдү. Атасы Јусифин јанында ишләдији үчүн ағыр зәһмәтин нә демәк олдуғуну билирди (Мәт. 13:55; Марк 6:3). Һәмчинин ҝөрүнүр, Јусиф Иса јер үзү хидмәтинә башламаздан өнҹә өлмүшдү. Одур ки, Иса әзиз инсаны итирмәјин аҹысыны да чәкмишди. Бундан әлавә, инсанын аилә үзвләринин онунла ејни имана саһиб олмамасынын нә демәк олдуғуну билирди (Јәһ. 7:5). Бу кими вәзијјәтләр Иса Мәсиһә ади инсанларын үзләшдикләри чәтинликләри, кечирдикләри һиссләри анламаға көмәк едирди.\nИса Мәсиһ кар адамы сағалтмаздан өнҹә издиһамын арасындан кәнара чәкир (11-ҹи абзаса бахын)\n11. Иса Мәсиһин инсанларын гајғысыны чәкдији хүсусилә нәдән ҝөрүнүрдү? Изаһ един. (Үз габығындакы шәклә бахын.)\n11 Иса Мәсиһин инсанларын дәрдинә шәрик олдуғуну хүсусилә дә ҝөстәрдији мөҹүзәләрдән ҝөрмәк олар. О, буну садәҹә мөҹүзә ҝөстәрмәлидир дејә етмирди, онун әзаб чәкәнләрә јазығы ҝәлирди (Мәт. 20:29—34; Марк 1:40—42). Мисал үчүн, кар адамы издиһамын ичиндән гыраға чәкиб сағалданда, јахуд дул гадынын јеҝанә оғлуну дирилдәндә һансы һиссләри кечирдијини тәсәввүр един (Марк 7:32—35; Лука 7:12—15). Иса онларын һалына јаныр вә онлара көмәк едирди.\n12. Јәһја 11:32—35 ајәләри Иса Мәсиһин Мартајла Мәрјәмин дәрдинә шәрик олдуғуну неҹә ҝөстәрир?\n12 Иса Мәсиһ Илазәрин өлүмүндән кәдәрә гәрг олан Мартајла Мәрјәмин дә дәрдинә шәрик олмушду. Онларын ҝөз јашларыны ҝөрәндә о, гәһәрләниб ағламышды. (Јәһја 11:32—35 ајәләрини охујун.) Иса јахын достуну итирдији үчүн ағламамышды. Ахы, нәтиҹә етибарилә, Илазәри дирилтмәк үчүн ҝәлмишди. Онун ҝөз јашларына сәбәб јахын достларынын чәкдији әзабы дујмасы иди.\n13. Иса Мәсиһин инсанларын һалына јандығыны билмәк бизи нә үчүн руһландырыр?\n13 Иса Мәсиһин инсанларын дәрдинә шәрик олдуғуну билмәк бизә гәлб раһатлығы верир. Инсанлара шәфгәтлә јанашдығы үчүн биз ону чох севирик (1 Бут. 1:8). Һал-һазырда онун Аллаһын Падшаһлығынын Падшаһы олдуғуну билмәк бизи чох руһландырыр. О, тезликлә бүтүн әзаб-әзијјәтләрә сон гојаҹаг. Иса Мәсиһ Шејтанын идарәчилијинин бәшәријјәтә вурдуғу јаралары сағалтмаға көмәк едә биләҹәк ән доғру шәхсдир. Чүнки о өзү дә јер үзүндә јашајанда һәр ҹүр чәтинлијә вә әзаба дөзмәли олуб. Нә хошбәхтик ки, «зәифликләримизи анлаја» билән Рәһбәримиз вар! (Ибр. 2:17, 18; 4:15, 16).\n14. Ефеслиләрә 5:1, 2 ајәләри үрәјимиздә һансы истәји ојадыр?\n14 Јеһова Аллаһын вә Иса Мәсиһин гојдуғу нүмунә һагда дүшүндүкҹә инсан башгаларына даһа чох шәфгәт ҝөстәрмәк истәјир. (Ефеслиләрә 5:1, 2 ајәләрини охујун.) Инсанларын үрәјини охуја билмәсәк дә, онларын һиссләрини анламаға вә нәјә еһтијаҹ дујдугларыны ҝөрмәјә чалыша биләрик (2 Кор. 11:29). Дүнјадакы худбин инсанлардан фәргли олараг, биз чалышырыг ки, тәкҹә өзүмүзү јох, башгаларыны да фикирләшәк (Филип. 2:4).\n(15—19 абзаслара бахын)*\n15. Башгаларынын дәрдинә шәрик олмаг хүсусилә кимләрин мәсулијјәтидир?\n15 Хүсусилә дә ағсаггаллар башгаларынын дәрдинә шәрик олмағы баҹармалыдыр. Ағсаггаллар онлара әманәт олунан гузуларын гејдинә неҹә галдыгларына ҝөрә һесабат верәҹәкләр (Ибр. 13:17). Диндашларына көмәк етмәк үчүн ағсаггаллар анлајышлы олмалыдыр. Бәс онлар башгаларынын дәрдинә шәрик олдугларыны неҹә ҝөстәрә биләр?\n16. Баҹы-гардашларын һалына јанан ағсаггал нә едир вә бу, нә үчүн ваҹибдир?\n16 Баҹы-гардашларын һалына јанан ағсаггал онлара вахт ајырыр. Суаллар верир, диггәтлә вә сәбирлә онлары динләјир. Бу, олдугҹа ваҹибдир, хүсусилә дә, әҝәр кимсә һиссләрини бөлүшәркән лазыми сөзләр сечмәкдә чәтинлик чәкирсә (Мәс. 20:5). Ағсаггаллар баҹы-гардашлара вахт ајырмаға һазыр оланда онларын арасында етибар, достлуг вә мәһәббәт мөһкәмләнир (Һәв. 20:37).\n17. Бир чох баҹы-гардашын ағсаггалларда ән чох дәјәрләндирдији хүсусијјәт һансыдыр? Нүмунә чәкин.\n17 Бир чох баҹы-гардаш ағсаггалларда ән чох дәрдә шәрик олмаг хүсусијјәтини дәјәрләндирдијини дејир. Нә үчүн? Аделајда адлы бир баҹы дејир: «Ағсаггалларын сәнин һиссләрини баша дүшдүјүнү биләндә онунла данышмаг даһа асан олур. Онларла данышаркән ҝөстәрдикләри мүнасибәтдән билинир ки, сәнин һиссләрини дујурлар». Ағсаггалын ҝөстәрдији мүнасибәтә ҝөрә миннәтдар олан бир гардаш дејир: «Ағсаггала өз проблемим һаггында данышанда онун јанағындан јаш сүзүлдүјүнү ҝөрдүм. Бу, һеч вахт јадымдан чыхмаз» (Ром. 12:15).\n18. Баҹы-гардашларымызын дәрдинә шәрик олмағы неҹә өјрәнә биләрик?\n18 Тәбии ки, башгаларынын дәрдинә шәрик олмаг тәкҹә ағсаггалларын мәсулијјәти дејил. Бу хүсусијјәти һәр биримиз јетишдирә биләрик. Неҹә? Бунун үчүн аилә үзвләринизин вә диндашларынызын нәләр јашадығыны анламаға чалышын. Јығынҹагдакы ҝәнҹләрлә, хәстә оланларла, јашлыларла, әзизләрини итирәнләрлә марагланын. Онларын һалыны сорушун. Һиссләрини бөлүшәркән диггәтлә гулаг асын. Гој онлары һәгигәтән баша дүшдүјүнүзү ҝөрсүнләр. Әлиниздән ҝәлән көмәји тәклиф един. Белә едәндә онлара әсл мәһәббәт ҝөстәрмиш олаҹагсыныз (1 Јәһ. 3:18).\n19. Нә үчүн көмәк етмәк истәдијимиз инсанларын вәзијјәтинә ујғунлашмаг ҝәрәкдир?\n19 Баҹы-гардашларымыза көмәк едәркән онларын вәзијјәтләринә ујғунлашмаға чалышын. Нәјә ҝөрә? Чүнки инсанлар чәтинлијә мүхтәлиф јанашыр. Бәзиләри белә вәзијјәтләрдә данышмаға мејилли олур, диҝәрләри исә проблемләри барәдә данышмағы хошламыр. Инсанлара көмәк етмәјә чалышаркән онлары пис вәзијјәтдә гојан суаллар вермәмәлијик (1 Салон. 4:11). Һәтта ола биләр ки, инсан бизимлә һиссләрини бөлүшән заман онун фикирләри илә разы олмајаг. Бу заман баша дүшмәк лазымдыр ки, бу, онун һиссләридир. Одур ки, «ешитмәјә һазыр олмалы», данышмаға тәләсмәмәлијик (Мәт. 7:1; Јаг. 1:19).\n20. Нөвбәти мәгаләдә сөһбәт нәдән ҝедәҹәк?\n20 Баҹы-гардашларымызын дәрдинә шәрик олмагла јанашы, бу хүсусијјәти хидмәтдә дә тәзаһүр етдирмәк истәјирик. Инсанларын дәрдинә шәрик олдуғумузу шаҝирд һазырламаг ишиндә неҹә тәзаһүр етдирә биләрик? Нөвбәти мәгаләдә бу һагда данышаҹағыг.\nЈеһова инсанларын гајғысына галдығыны неҹә ҝөстәрмишди?\nИса Мәсиһин инсанларын гајғысыны чәкдији нәдән ҝөрүнүрдү?\nБиз-биримизин дәрдинә шәрик олдуғумузу неҹә ҝөстәрә биләрик?\nНӘҒМӘ 130 Бир-биримизи бағышлајаг\nЈеһова Аллаһ вә Иса Мәсиһ инсанларын кечирдији һиссләрә биҝанә дејил. Мәгаләдә онларын нүмунәсиндән нәләр өјрәнә биләҹәјимиз арашдырылаҹаг. Һәмчинин бир-биримизин дәрдинә шәрик олмағын ваҹиблији вә буну ҝөстәрмәјин јоллары мүзакирә олунаҹаг.\nБӘЗИ ИФАДӘЛӘРИН ИЗАҺЫ. «Дәрдә шәрик олмаг» биринин һиссләрини баша дүшмәјә чалышмаг вә өзүнү онун јеринә гојмаг демәкдир (Ром. 12:15).\nЈеһова руһдан дүшән, горхуја гапылан хидмәтчиләринә дә шәфгәтлә јанашыб. Мәсәлән, Һәннәнин (1 Ишм. 1:10—20), Илјасын (1 Пад. 19:1—18), Әбәдмәликин (Әрм. 38:7—13; 39:15—18) һадисәсини хатырлајын.\nШӘКИЛИН ИЗАҺЫ. Ибадәт ҝөрүшләри бир-биримизә гајғы ҝөстәрмәјә имкан јарадыр. Шәкилдә 1) ағсаггал ҝәнҹ тәблиғчи вә анасы илә меһрибан сөһбәт едир; 2) ата вә гызы јашлы баҹыны машына гәдәр өтүрүр; 3) ики ағсаггал мәсләһәт алмаг истәјән баҹыја диггәтлә гулаг асыр.


Q=4	C=4	SS=0	LS=0	PS=0	DC=0	LC=0	SD=0	BS=2	G0=27	G1=15	G2=8	DLID=az_RU	BODY=31 Октјабр 2013\nМәрјәм Сүлејманованын атасына мәктубу\nСалам олсун Һәзрәти Пејғәмбәр (с) вә онун пак Әһли-бејтинә...\nАтаҹан јенә сәндән ајрылмаг вахтыдыр. Сәндән ајрылмаг чәтин олсада Аллаһын разылығы вә дүнјанын мүвәггәти олдуғуну дүшүнән заман мәнимчүн бу ајрылыг асанлашыр. Атаҹан тәгрибән 3 ајдан чох Бакыдајам. Сәни чох аз ҝөрсәмдә, сәндән дојмадым. Гәлбим сөзләрлә долу галды. Сәни дојунҹа гуҹаглајыб бағрыма баса билмәдим. Чүнкү бизә сәнинлә ҝорушу шүшә архасындан верирдиләр. Һәр дәфә сәнинлә сағоллашан заман гәлбим парчаланырды, елә билирдимки гәлбимин јарысыны гојуб ҝедирәм. Инсафсызлар ҝуја бир саатлыг јахындан ҝоруш версәләр бала атасыны гуҹаглајыб бағрына бассин дүнја дағылармиш.\nСон ҝүн атам бизим ону гуҹаглајыб сағоллаша билмәдијимиз үчүн нараһат олдуғумузу ҝөрәндә онлара Имам Һүсејн (ә) ағанын сөзүнү тәкрарлады: “дүшмәнчилијиниз мәнинмләдирсә бу ушаглара нијә рәһм етмирсиз?”.\nО ан ҝөзүмдә Имам Һүсејнин балаҹа Әли Әсғәри әлләриндә тутуб Језид гошунуна “душмәнчилијиниз мәнимләдирсә бу ушагла нә ишиниз? Апарын бу ушаға су верин” сәһнәси ҹанланды. Бах бу ҝүн ајрылыг вахты Кәрбәладакы гызлары јахшы баша дүшүрәм. Амма мәним атамдан ајрылығым һара,о нларын ајрылығы һара?\nАтаҹан сәнлә ҝөрушләримдә мәнә јалныз Аллаһ кәламларындан сөјләјәр, мәни сәбрә, елмә, јахшы ишләрә, Гураны һифз етмәјә дәвәт едәрсән. Амма һәмишә дејирсәнки, Гураны һифз етмәклә бәрабәр, һәмдә һафизи Гуран олмаг лазымдыр.\nАтаҹан сәнин һәр сөзүн гулағымдадыр вә һәр ан Гураны һәм һифз, һәмдә горумаға чалышаҹағам. Сәндән дәрс алмышам. Буна шаһидәм ки, сән Гураны охујандан Гуранын һәр ајәсинә әл узаданларла мүбаризә апарыб, онун һәр ајәсини горумаг үчүн һәр шејиндән һәтта биздән белә кечмисән. Атаҹан бирдә сәндән вәтәнпәрвәрлији өјәрәнмишәм. Сәнин милләтин вә ислам үчүн ҝеҹәләр јухуја ҝедә билмәдијини ҝөрмүшәм. Һәмишә дејирсән ки, мәним милләтим чох гејрәтли халгдыр. Ишғал олмуш торпагларымыз, әсир дүшмүш гардаш-баҹыларымыз үчүн ҝеҹә ҝүндүз үзүлдујүнүн шаһиди олмушам. Сән бизим милләтимизин шәһвәтдә гәрг олдуғуну ҝөрәндә, онларын һидајәти үчүн әлиндән ҝәләни етдијинин шаһиди олмушам.\nАтаҹан, мән дә бу јолда әлимдән ҝәләни едәҹәк вә өмрүмүн сонуна гәдәр милләтимин һидајәти үчүн чалышаҹағыма сөз вәрирәм.\nАтаҹан сәни полисләрин евдән апардығы ҝүнү һеч вахт јадымдан чыхмаз.\nСәни апардыгда сәнлә вәһшиҹәсинә рәфтар едәндә ,балаҹа баҹымын ағладығыны ҝөрәндәдә балаҹа Рүггәјә ханым јадыма дүшдү.\nБаҹымын атамы вурмајын ,ону һара апарырсыз гышгырыглары инанмырамки өмүр боју гулагларымдан ҝедәр.\nАмма бу сәһнәләр мәнә һәјатымда чох бөјүк дәрс олду.\nСәнин онлар гаршысында мүгавимәтини ҝөрәндә һагг әһлинин батил әһли гаршысында ҝүҹүнү ҝөрдүм. Сән һеч вахт батилә бојун әјмәдин вә сона гәдәр бу имтаһанда бу ҹүр әзмин олмағына шүбһә етмирәм. Афәрин бу ирадәјә вә бу фәдакарлыға. Мән сәнинлә фәхр едирәм.\nСәнә иззәтлә зиндандан азад олмағы арзулајырам вә арзу едирәмки евимизә гајыдасан.\nҺәгигәтен сән евмиздән ҝедәндән елә бил евимизин чырағы зәифләјиб. Ҝәл ки, евимиз әввәлки кими ышыглансын, анамын үзүндәки сүни ҝүлүшләри әввәлки кими ҹанлансын.\nСәни Аллаһа тапшырыб ҝедирәм.Ҝедирәмки дәрс охујуб, вәтәнимә, милләтимә хидмәт едим. Аллаһ бизи бир ан белә өзбашына бурахмасын. Үмүд едирәмки, ҝәлән ил гајыданда сәни арамызда ҝөрүм инанырам ки, сәни тутмаға әмр верәнләр тезликлә сәһвләрини аналјыб сәни азад едәҹәкләр, ҹүнки јахшылыг етмәкдән башга ҝүнаһсыз бирини зиндана салыб ,ҹәзаландырмағын ҝүнаһы чох бөјүк вә әвәзи дә ағырдыр.\nСәни тутмағә әмр едәнләр дә, бу иши иҹра едәнләрдә һәтта бүтүн милләт сәнин шәрләндијини билирләр. Сән азад инсан олдуғун үчүн азадлығындан мәһрум олмусан. Сән Аллаһдан башга һеч кәсин гулу дејилсән. Сән Азадәсән, азадә...\n5461 дәфә бахылыб


Q=9	C=0	SS=0	LS=9	PS=0	DC=0	LC=0	SD=0	BS=0	G0=18	G1=11	G2=9	DLID=az_RU	BODY=Dekabr 6, 2017 - 6:37 PM Хәбәрин коду : 871287 Мәнбә : Исламин Сәси Фарс Нјус-а истинадла Link:\nИмам Хаменеи: “Гүдсү ишғал едилмиш әразиләрин пајтахты елан етмәк истәјирләр. Бу онларын аҹизлијинә ҝөрәдир. Онлар фиронлуг едирләр. Амма Фәләстин вә Гүдс азад олаҹаг”\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Үмүмдүнја Мүсәлманларынын Али Лидери, Ајәтуллаһ Сејјид Әли Һүсејни Хаменеи өлкәнин рәсмиләри, Ислам өлкәләринин сәфирләри вә вәһдәтлә бағлы бејнәлхалг конфрансын гонаглары гаршысында чыхышы заманы билдирибләр: “Гүдсү ишғал едилмиш әразиләрин пајтахты елан етмәк истәјирләр. Бу онларын аҹизлијинә ҝөрәдир. Онлар фиронлуг едирләр. Амма Фәләстин вә Гүдс азад олаҹаг”\nҺәзрәт Мәһәммәд (сәлләллаһу әлејһи вә алиһ) Пејғәмбәрин мөвлуду мүнасибәтилә баш тутан топлантыда чыхышы заманы Ајәтуллаһ Хаменеи мүсәлманлары бир олмаға чағырыб. О билдириб ки, әҝәр ислам дүнјасы ҝүҹлү олмаг вә башыуҹа олмаг истәјирсә ишинин башында мүгавимәт, бирлик вә мөһкәм ирадәни тутмалыдыр.\nИслам Ингилабынын Али лидери Америка, ишғалчы сионист режими вә онлара бағлы олан мүртәҹе гүввәләри һазырки дөврүн фиронлары адландырыб вә онларын бөлҝәдә тәфригә јаратмаг ҹәһдләрини белә ишыгландырыб:\n“Бәзи АБШ сијасәтчиләри биләрәкдән билмәјәрәкдән етираф едирләр ки, ҝәрәк Асијанын гәрбиндә дөјүшләр вә гаршыдурмалар олсун. Олсун ки, сионист режими тәһлүкәсизлик һашијәсиндә вә даирәсиндә гала билсин вә Ислам дүнјасынын ганлы бәдәни бој атмасын.”\nИмам Хаменеи Америкаја табе олан бәзи бөлҝә өлкәләринин сијасәтиндән тәәссүф һисси кечирдијини дилә ҝәтириб вә дејиб:\n“Иран Ислам Республикасы мүсәлман дөвләтләри илә ихтилаф салмаг нијјәтиндә дејил. Иранын дахилиндә вәһдәтин олдуғу кими ислам дүнјасында да вәһдәтин олмасынын тәрәфдары вә буну ирәли апарандыр. Американын архасыјҹа ҝедән бөлҝә өлкәләри илә данышыг әдәбијјатымыз нәсиһәт вә төвсијә дилидир. Бизим гајдамыз бу дејил ки, ҹаһилләрә ҹаваб верәк. Амма нәсиһәт едирик. Нәсиһәт едирик ки, дүнја залымларына хидмәт онларын өзүнә зәрәр верир. Билсинләр ки, Гурана әсасән залымларла бирҝә олмағын мәһвдән башга бир сонлуғу јохдур.”\nАјәтуллаһ Хаменеи АБШ президентинин Гүдсү Исраилин пајтахты елан етмә тәһдидинә ҹаваб олараг дејиб:\n“Ислам дүнјасынын дәрдинин әлаҹы үммәтинин бирлијиндә, Сионизмин вә исламын дүшмәнләри илә мүбаризәдәдир. Бу ҝүн Фәләстин ислам үммәтинин ән бөјүк мәсәләсидир. Һамы вәзифә дашыјыр ки, Фәләстин милләтинин азадлығы вә хиласы үчүн сәј ҝөстәрсин... Гүдсүн ишғал едилмиш әразиләрин пајтахты кими елан едилмәси аҹизлијә вә зәифлијә ҝөрәдир. Ислам дүнјасы шәксиз бу планын гаршысында дураҹаг, сионистләр бу ишлә бөјүк зәрбә алаҹаг, әзиз Фәләстин исә сонда азад олаҹаг.”


Q=0	C=0	SS=0	LS=0	PS=0	DC=0	LC=0	SD=0	BS=1	G0=5	G1=5	G2=3	DLID=az_RU	BODY=Nur-az.com - Франсада мүсәлманлар ирги вә дини ајры-сечкилијә мәруз галырлар\n07 Нојабр 2019\nФрансада мүсәлманлар ирги вә дини ајры-сечкилијә мәруз галырлар\nФрансанын Иҹтимаи Рәј Институту (ИФОП) өлкә әһалиси арасында сорғу кечириб.\nСорғунун нәтиҹәләринә ҝөрә, Франсада һәр 10 мүсәлмандан 4-ү ирги вә дини ајры-сечкилијә мәруз галыб.\nГејд едилиб ки, Франсадакы мүсәлманларын 42 фаизи һәјатларында азы бир дәфә мәнсуб олдуғу динә ҝөрә ајры-сечкилијин гурбаны олуб. Онларын 28 фаизи полис нәзарәти заманы, 24 фаизи иш, 22 фаизи исә мәнзил ахтарышы заманы ајры-сечкиликлә үзләшиб.\nСорғуја әсасән, Франсада јашајан һәр 4 мүсәлмандан бири вербал зоракылыға, јахуд тәһгирә мәруз галыб. Мүсәлман олмајан әһали арасында бу рәгәм 9 фаизә бәрабәр олуб. Физики зоракыг һаллары мүсәлман олмајан әһалијә гаршы 3 фаиз, мүсәлманлара гаршы исә 7 фаиз олуб.\nБилдирилиб ки, Франсада јашајан мүсәлман гадынлар кишиләрә нисбәтән даһа артыг ајры-сечкилик һаллары илә гаршылашыблар. Белә ки, гадынларын 45, кишиләрин 35 фаизи ајры-сечкилик гурбаны олуб. Башыны өртән мүсәлман гадынларын исә 60 фаизи һәјатларында бир дәфә дә олса ајры-сечкилијә мәруз галдыгларыны, 37 фаизи тәһгир олундугларыны билдирибләр.\n471 дәфә бахылыб\nБакыда јенијетмә бычагланыб


Q=3	C=0	SS=0	LS=2	PS=1	DC=0	LC=0	SD=0	BS=0	G0=71	G1=52	G2=21	DLID=az_RU	BODY=Јеһоваја севинҹлә хидмәт един | Тәлим\nДИЛИ: Aзәрбајҹан (кирил әлифбасы) Јава дили Австралија жест дили Азәрбајҹан (латын әлифбасы) Вјетнам Данимарка Индонезија Исвеч Кирибати Литва Македонија Непал Ниас Нидерланд Норвеч Самоа Соломон Адалары пиҹини Тувалу Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) албан алман амһара ачоли ајмара батак (каро) батак (тоба) башгырд бенгал бикол болгар варај волајта ган гуарани гуҹарат гырғыз дхолуо ермәни естон занде ибанаг иврит илок инҝилис исланд испан италјан каннада каталан кечуа (Боливија) кикамба кикујју кинјаруанда кирунди кореја күрд курманҹи (Гафгаз) күрд курманҹи (кирил) латыш луганда макуа малагаси малај малајалам маратһ мајја маҹар михе монгол море ндау ндебеле (Зимбабве) нјунгве олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан сена серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тетум (Дили) тигре ток-писин тсва тумбука түрк түркмән урду фарс фин франсыз хорват чех читонга (Малави) чичева чокве чуваш шона јао јапон јунан ҝүрҹү һилигајнон һинд һири-моту әрәб өзбәк\nӘН ХОШБӘХТ ҝүнүнүзү јадыныза салын. Ола билсин, бу, тој ҝүнүнүз, илк өвладынызын дүнјаја ҝәлдији ҝүндүр. Јахуд да һәјатынызы Јеһоваја һәср етдијинизин рәмзи кими вәфтиз олундуғунуз ҝүндүр. Чох јәгин ки, сиз бу ҝүнү һәјатынызын ән ваҹиб вә хошбәхт ҝүнү һесаб едирсиниз. Јеһованы бүтүн гәлбинизлә, варлығынызла, ағлынызла вә ҝүҹүнүзлә севдијинизи бәјан етмәјиниз һәмиманлыларынызы да чох севиндирмишди (Марк 12:30).\nСөзсүз ки, вәфтиз олунандан бәри Јеһоваја хидмәт етмәк сизә бөјүк севинҹ бәхш едиб. Анҹаг бәзи мүждәчиләр бир вахтлар дујдуглары севинҹи итирмишләр. Буна сәбәб нәдир? Нәјә ҝөрә бундан сонра да Јеһоваја севинҹлә хидмәт етмәк олар?\nСЕВИНҸИ ИТИРМӘЈИН СӘБӘБЛӘРИ\nПадшаһлыг хәбәри бизә севинмәјә әсас верир. Бу хәбәрә Јеһова Аллаһын шәр дүнјаја тезликлә сон гојаҹағы, јени дүнја јарадаҹағы дахилдир. Үстәлик, Сәфәнја 1:14 ајәси бизи әмин едир: «Јеһованын мөһтәшәм ҝүнү јахындыр. О ҝүн јахындыр вә бөјүк сүрәтлә ҝәлир». Лакин әҝәр бизә елә ҝәлирсә ки, һәмин ҝүн ҝеҹикир, онда бир вахтлар үрәјимиздә олан севинҹ түкәнә биләр вә бу сәбәбдән хидмәтдән сојуја биләрик (Мәс. 13:12).\nАллаһын халгы илә хош үнсијјәт Јеһоваја севинҹлә хидмәт етмәк үчүн бизә стимул верир. Ола билсин ки, бизи һәгиги ибадәтә Јеһованын халгынын нүмунәви давранышы ҹәлб етмиш вә Јеһоваја севинҹлә хидмәт етмәјә тәшвиг етмишди (1 Бут. 2:12). Бәс әҝәр һансыса һәмиманлымыз Аллаһын ганунуну поздуғуна ҝөрә төһмәт аларса, онда неҹә? Белә һалда Јеһованын халгынын ҝөзәл давранышына ҝөрә һәгигәтә ҝәлән инсанлар мәјус олуб севинҹләрини итирә биләрләр.\nШејтан дүнјасынын рекламлары да бизим севинҹимизи боға биләр. Мүәјјән шејләр бизә гәтијјән лазым олмадығы һалда Шејтан өз дүнјасы васитәсилә бизи инандырмаға чалышыр ки, онларсыз кечинә билмәрик. Амма јахшы оларды ки, Исанын сөзләрини јадымыздан чыхармајаг: «Һеч ким ики ағаја гуллуг едә билмәз. Ја биринә нифрәт едиб диҝәрини севәҹәк, ја да биринә сәдагәт ҝөстәриб, диҝәрини сајмајаҹаг. Сиз һәм Аллаһын, һәм дә вар-дөвләтин гулу ола билмәзсиниз» (Мәт. 6:24). Мүмкүн дејил ки, биз һәм Јеһоваја севинҹлә хидмәт едәк, һәм дә бу дүнјадан баҹардығымыз гәдәр чох истифадә етмәјә чалышаг.\nФӘРӘҺИМИЗ БИЗИ ХИЛАС ЕДӘН АЛЛАҺДЫР\nЈеһованы севәнләр үчүн Она хидмәт етмәк ағыр дејил (1 Јәһ. 5:3). Јадыныздадырса, Иса Мәсиһ демишди: «Еј бүтүн зәһмәткешләр вә јүкү ағыр оланлар, јаныма ҝәлин, мән сизә тәравәт верәҹәјәм. Бојундуруғуму үзәринизә ҝөтүрүн вә мәндән өјрәнин, чүнки мән һәлим вә гәлбән тәвазөкарам. Онда ҹаныныз тәравәтләнәр. Чүнки бојундуруғум раһат, јүкүм јүнҝүлдүр» (Мәт. 11:28—30). Мәсиһи бојундуруғу инсана тәравәт вә севинҹ верир. Һәмчинин Јеһоваја хидмәт етмәјин өзү бөјүк хошбәхтликдир. Бәли, бизим фәрәһимиз бизи хилас едән Аллаһдыр (Һәб. 3:18). Ҝәлин бунун үч ваҹиб сәбәбини нәзәрдән кечирәк.\nБизә һәјат верән, хошбәхт Аллаһа ибадәт едирик (Һәв. 17:28; 1 Тим. 1:11). Биз баша дүшүрүк ки, мөвҹудлуғумуза ҝөрә Јарадана борҹлујуг. Буна ҝөрә дә, вәфтиз олунмағымызын үстүндән нә гәдәр вахт кечирсә-кечсин, јенә дә Она севинҹлә хидмәт едирик.\nЕктор Падшаһлыг үмидини јадда сахлајараг вә фәал хидмәт едәрәк севинҹини горујур\nЈеһоваја 40 ил сәјјар нәзарәтчи кими хидмәт етмиш Ектор гардашын нүмунәсинә бахаг. О, гоҹалса да, һәлә дә бар верир (Зәб. 92:12—14). Һәјат јолдашы хәстә олдуғу үчүн Ектор артыг Јеһоваја чох хидмәт едә билмир. Анҹаг бу, онун севинҹини әлиндән алмајыб. О дејир: «Һәјат јолдашымын сәһһәтинин писләшмәси мәни чох кәдәрләндирир. Она гуллуг етмәк асан дејил. Амма гојмурам ки, бу, мәни хидмәтдә дујдуғум севинҹдән мәһрум етсин. Һәјатымы Јеһоваја, инсаны мүәјјән нијјәтлә јарадан Аллаһа борҹлу олдуғуму билмәк бәс едир ки, Ону үрәкдән севим, Она ҹан-дилдән хидмәт едим. Мән чалышырам, тәблиғ ишиндә фәал олум вә севинҹими итирмәмәк үчүн Падшаһлыг үмиди дүшүнҹәләримдә әсас јери тутсун».\nЈеһова хошбәхт јашамағымыз үчүн фидјә гурбанлығы вериб. Һәгигәтән дә, «Аллаһ дүнјаны о гәдәр севир ки, јеҝанә Оғлуну онун уғрунда фәда етди. Буну она ҝөрә етди ки, она иман едәнләр мәһв олмасын, онларын әбәди һәјаты олсун» (Јәһ. 3:16). Бәли, Аллаһын Мәсиһ васитәсилә вердији фидјә гурбанлығына иман етмәјин сајәсиндә ҝүнаһларымыз бағышланыр вә әбәди јашамаға үмидимиз олур. Мәҝәр буна ҝөрә Аллаһа шүкүр етмәјә дәјмәз? Фидјәјә ҝөрә миннәтдарлығымыз бизи Јеһоваја севинҹлә хидмәт етмәјә тәшвиг етмәмәлидир?\nХесус һәјатыны садәләшдирди вә узун илләр Јеһоваја севинҹлә хидмәт етди\nМексикада јашајан Хесус адлы гардаш демишди: «Мән ишимин гулу идим. Һәрдән далбадал беш нөвбә ишләјирдим. Буну етмәјә мәҹбур дејилдим, садәҹә чох пул газанмаг истәјирдим. Сонра Јеһова һаггында, Онун бәшәријјәт үчүн Оғлуну гурбан вердији барәдә өјрәндим. Үрәјим Она хидмәт етмәк истәји илә алышыб-јанды. Һәјатымы Јеһоваја һәср етдим. 28 ил ишләдијим ширкәтдән чыхыб таммүддәтли хидмәтә башламаг гәрарына ҝәлдим». Атдығы бу аддымын сајәсиндә Хесус гардаш узун илләр севинҹлә Јеһоваја хидмәт етди.\nҜәтирдијимиз бәһрә кәдәр јох, севинҹ бәхш едир. Јеһованы танымаздан габаг һәјатынызын неҹә олдуғу јадыныздадыр? Һәвари Булус Ромадакы мәсиһиләрә хатырлатмышды ки, «вахтилә ҝүнаһын гулу» идиләр, амма сонра «салеһлијин гулу» олдулар. Онлар әбәди һәјата јол ачан мүгәддәслик бәһрәси ҝәтирирдиләр (Ром. 6:17—22). Биз дә әхлагсызлығын, зоракылығын аҹы нәтиҹәләриндән азад олан тәмиз, мүгәддәс һәјат јашајырыг. Бу да севинмәк үчүн бир сәбәбдир.\n«Јеһоваја хидмәтдә кечирдијим илләр һәјатымын ән хошбәхт илләридир» (Хејми)\nБир вахтлар атеист вә тәкамүлчү олан Хејми боксла да мәшғул олурду. О, јығынҹаглара ҝәлмәјә башлады. Орада ҝөрдүјү мәһәббәт она бөјүк тәсир бағышлады. Һәјат тәрзини дәјишмәк үчүн Хејми Јеһоваја дуа едирди. Ондан диләјирди ки, иман етмәјә она көмәк етсин. Хејми дејир: «Тәдриҹән Јеһованын мәрһәмәтли Аллаһ, меһрибан Ата олдуғуну ҝөрдүм. Јеһованын адил гајда-ганунлары мәни һифз етди. Дәјишмәсәјдим, кечмиш бокс јолдашларымдан бәзиләри кими, јәгин мән дә артыг һәјатда олмаздым. Јеһоваја хидмәтдә кечирдијим илләр һәјатымын ән хошбәхт илләридир».\nБу шәр дүнјанын сонуну ҝөзләдијимиз бир вахтда биздә һансы әһвал-руһијјә олмалыдыр? Унутмајын, биз руһ үчүн әкирик, буна ҝөрә дә әбәди һәјат бичәҹәјик. «Одур ки, ҝәлин јахшы иш ҝөрмәкдән јорулмајаг, чүнки тагәтдән дүшмәсәк, вахтында бичәҹәјик» (Гал. 6:8, 9). Јеһованын көмәјилә ҝәлин дөзүмлү олаг, бөјүк мүсибәтдән сағ чыхмаг үчүн лазым олан кејфијјәтләри јетишдирәк вә һәтта чәтинликләр вахты да Јеһоваја севинҹлә хидмәт едәк (Вәһј 7:9, 13, 14; Јаг. 1:2—4).\nӘмин ола биләрик ки, дөзүмлү олдуғумуз үчүн мүтләг мүкафат алаҹағыг. Аллаһ бизим чәкдијимиз зәһмәтдән, Она вә адына бәсләдијимиз мәһәббәтдән аҝаһдыр. Әҝәр бундан сонра да Јеһоваја севинҹлә хидмәт етсәк, Давуд падшаһ кими дејәҹәјик: «Јеһованы даим ҝөзүмүн өнүндә сахлајырам, сағымда дуруб, әсла сарсылмарам! Буна ҝөрә гәлбим севинир, бүтүн варлығым шадланыр. Архајын јашајырам» (Зәб. 16:8, 9).


Q=8	C=4	SS=4	LS=0	PS=8	DC=0	LC=0	SD=0	BS=1	G0=24	G1=14	G2=9	DLID=az_RU	BODY=Әстәр 4 | Онлајн Мүгәддәс Китаб | Јени дүнја тәрҹүмәси\nМәрдәһај дәрд ичиндә (1—5)\nМәрдәһај Әстәрә шаһын јанына ҝетмәји тапшырыр (6—17)\n4 Мәрдәһај+ бу ишдән хәбәр тутанда+ јахасыны ҹырды, чула бүрүнүб башына күл төкдү. О, уҹадан налә чәкиб фәрјад едә-едә шәһәрин ортасына ҝетди. 2 О, шаһ дарвазасына кими ҝетди, амма ичәри ҝирмәди, чүнки чула бүрүнмүш адам шаһ дарвазасындан ичәри ҝирә билмәзди. 3 Бүтүн әјаләтләрдә,+ шаһын әмри вә фәрманы јетишән һәр јердә јәһудиләр бөјүк јас гурмушдулар, оруҹ тутуб+ аһу-фәған едирдиләр. Чохлары чул ичиндә, күл ичиндә отурмушду.+ 4 Әстәрин кәнизләри вә хаҹәләри ҝәлиб бу барәдә она хәбәр вердиләр. Мәликә чох пис олду. Мәрдәһаја палтар ҝөндәрди ки, чулу чыхарыб онлары ҝејсин. Лакин Мәрдәһај гәбул етмәди. 5 Онда Әстәр шаһ хаҹәләриндән онун гуллуғуна верилмиш Һәтагы чағырыб тапшырды ки, Мәрдәһајын јанына ҝетсин вә нә баш вердијини өјрәнсин. 6 Һәтаг Мәрдәһајын јанына, шаһ дарвазасынын гаршысындакы мејдана чыхды. 7 Мәрдәһај башына ҝәлән һал-гәзијјәни, Һәманын јәһудиләри мәһв етмәк үчүн шаһ хәзинәсинә нә гәдәр пул бојун олдуғуну+ она данышды.+ 8 Сонра Мәрдәһај бу гырғын һагда Шушда+ верилмиш ганунун сурәтини она верди ки, Әстәрә ҝөстәриб изаһ етсин. Һәмчинин Әстәрә десин ки,+ шаһын һүзуруна ҝетсин, ондан аман диләјиб халгы үчүн јалварсын. 9 Һәтаг ҝәлиб Мәрдәһајын сөзләрини Әстәрә чатдырды. 10 Әстәр дә Һәтага тапшырыб деди ки, Мәрдәһаја+ бунлары јетирсин: 11 «Шаһын бүтүн гуллугчулары вә онун әјаләтләриндә јашајан ҹамаат билир ки, ким чағырылмадан шаһын ичәри һәјәтинә ҝирәрсә,+ истәр киши олсун, истәр гадын, ганун бирдир: һәмин адам өлмәлидир. Јалныз шаһ гызыл әсасыны она узадарса,+ сағ гала биләр. Мән исә отуз ҝүндүр ки, шаһын јанына чағырылмырам». 12 Әстәрин сөзләрини Мәрдәһаја чатдырдылар. 13 Мәрдәһај Әстәрә белә ҹаваб ҝөндәрди: «Елә дүшүнмә ки, шаһ евиндә олдуғун үчүн јәһудиләрин арасындан сән сағ гала биләҹәксән. 14 Әҝәр белә бир вахтда суссан, јәһудиләрә гуртулуш вә ниҹат башга јердән ҝәләр,+ сән вә атанын нәсли исә јох оларсыныз. Ким билир, бәлкә, сән елә бу ҝүн үчүн мәликә олмусан».+ 15 Әстәр Мәрдәһаја белә ҹаваб ҝөндәрди: 16 «Ҝет Шушда олан бүтүн јәһудиләри топла. Мәндән өтрү оруҹ тутун,+ үч ҝүн-үч ҝеҹә нә јемәјин, нә ичмәјин.+ Мән дә кәнизләримлә оруҹ тутарам, сонра исә шаһын јанына ҝедәрәм, һәрчәнд бу, гануна зиддир. Өлмәлијәмсә, гој өлүм». 17 Мәрдәһај ҝедиб Әстәрин тапшырдығы кими етди.


Q=11	C=4	SS=0	LS=7	PS=0	DC=0	LC=0	SD=0	BS=1	G0=36	G1=21	G2=11	DLID=az_RU	BODY=Атасы, оғлу Шәһид ҝизир Әмирли Тофиг һагында дедикләри вә ҹаван нәсилә вердији төвсијјәләри – Видео\nFevral 22, 2021 - 10:53 PM Хәбәрин коду : 1117924 Мәнбә : АБНА Хәбәр Аҝентлији Link:\n“Оғлум дининә чох бағлы бир шәхс иди. Ағылы кәсәндән намаз гылыр, оруҹ тутурду. Исламла бағлы әламәтдар ҝүнләриндә оруҹ тутмаг хасијјәти вар иди онун. Оғлумун 40 мәрасиминдә онунла ејни вахтда, бир јердә дөјүшән һәрби јолдашы сөһбәт едирди ки, Тофиг оруҹ иди. Нә гәдәр етдик ки, ҝетмәсин су далынҹа. Амма о сөзә бахмады вә ҝетди. Ерәниләр онун ачыг һәдәфдә олдуғу үчүн миламјот вә мәрми атәшләринә тутсалар да лакин она һечнә олмады... Сују бизә ҝәтириб чатдырды. Өзү исә о судан ичмәди. Һамы елә билирди о булагдан дојунҹа су ичиб амма мән билирдим ки, Тофиг оруҹ иди вә су ичмәмишдир... Бир нечә ҝүн сонра исә Тофиг оруҹа һалында шәһид олду... ”\n44 ҝүнлүк Вәтән Мүһарибәсиндә чох сајда Шиә балалары, ағалары Имам Һүсејнә (әлејһи сәлам) игтида едәрәк, ширин ҹанларындан кечиб Шәһидлик мәгамына јүксәлдиләр. Бир чохлары исә мүхтәлиф бәдән јаралары алараг Газилик мәгамына уҹалыдлар. Белә иҝидләрдән бири дә ХТД-нин Ҝизири Шәһид Әмирли Тофиг Шәмсәддин оғлу иди.\nВәтән мүһарибәсиндә гәһрәманҹасына шәһид олан ҝизир Әмирли Тофиг Шәмсәддин оғлунун гәһрәманлығындан һамы данышыр. Һәтта гардаш Түркијәнин телевизија каналларында да шәһид ҝизиримизин гәһрәманлығы һаггында да репортаж ҝетмишдир...\nШәһид Тофиг Әмирли 1992-ҹи ил февралын 27-дә Азәрбајҹанын Талыш Бөлҝәсинин Ҹәлилабад рајонунун Фәтуллагышлаг кәндиндә анадан олуб. 2000-ҹи илдә исә валидејнләри илә бирликдә Ҹәлилабад шәһәринин Ҝөјтәпә гәсәбәсинә көчмүшләр.\nХТД ҝизири олан Тофиг Әмирли 2020.09.27 тарихдә Азәрбајҹан Силаһлы Гүввәләри тәрәфиндән Ермәнистан ишғалы алтында олан әразиләрин азад едилмәси вә Азәрбајҹанын әрази бүтөвлүјүнүн бәрпа олунмасы үчүн башланан Икинҹи Гарабағ Мүһарибәсиндә Хоҹавәнд вә Ҹәбрајыл рајонунун азадлығы уғрунда ҝедән дөјүшләрдә иштирак етмиш, октјабрын 13-дә Ҹәбрајыл дөјүшләри заманы шәһид олмушдур.\nАзәрбајҹанын әрази бүтөвлүјүнүн тәмин едилмәси уғрунда дөјүш әмәлијјатларына гатылан вә һәрби һиссә гаршысында гојулмуш тапшырыгларын иҹрасы заманы вәзифә борҹуну шәрәфлә јеринә јетирдији үчүн Азәрбајҹан Президентинин 15.12.2020-ҹи ил тарихли Сәрәнҹамына әсасән Тофиг Әмирли өлүмүндән сонра "Вәтән уғрунда" медалы вә "Вәтәнә хидмәтә ҝөрә" ордени илә, 24.12.2020-ҹи ил тарихли Сәрәнҹама әсасән исә өлүмүндән сонра "Ҹәбрајылын азад олунмасына ҝөрә" медалы илә тәлтиф едилмишдир...\nДамға Тв-нин әмәкдашына мүсаһибә верән Шәһид ҝизир Әмирли Тофигин атасы Шәмсәддин мүәллим исә оғлу барәсиндә бәзи мәлуматлары вермиш вә ҝәнҹләрә өз төвсијјәләрини етмишдир.\nСөһбәт заманы мәлум олду ки, Тофиг шәһид оландан сонра анасы Хатирә ханым да бу аҹыја дөзмәјәрәк дүнјасыны дәјишиб. Шәһидимизин атасы, ҹоғрафија мүәллими Шәмсәддин Әмирли Тофигдән данышыр:\n“Мән артыг ҝеҹә јухуда ҝөрмүшдүм ки, Тофиг шәһид олуб. Амма өзүмү инандырмаға чалышырдым ки, она һеч нә олмајыб. Чүнкианасыданараһатиди, истәмирдимоданәсәбилсин. Елә олду ки, октјабрын 13-дә Тофигин шәһид хәбәри ҝәлди… Октјабрын 14-дә исә ону бөјүк издиһамла дәфн етдик. Тофиг һәмишә дејирди ки, “шәһид олмагдан горхмурам, амма горхурам ки, анам дөзмәјә”.”\n“Анасы мәнә тәсәлли верирди, өзү дә ағламырды. Амма сән демә, бу дәрди ичиндән чәкирмиш. Бир дәфә гәфилдән һалы писләшди, һәкимә апардыгдан сонра өзүнә ҝәлди. Амма икинҹи дәфә октјабрын 26-да ону һәкимләрин мүдахиләсинә бахамајараг һәјата гајтара билмәдик. Елә ону да Тофигин мәзары јанында дәфн етдик. Даһа сонра ешитдим ки, анасы намаз гыланда дејирмиш ки, “Аллаһ, өзүмү өлдүрә билмирәм, ҝүнаһдыр, сән өзүн мәни өлдүр”. Елә белә дә олду. Тофигдән сонра анасы да дүнјасыны дәјишди…\nТофиг Әмирлинин неҹә шәһид олмасы барәсиндә дә данышан атасы белә дејиб: “Оғлумун шәһид олмасы барәсиндә чох сөзләр вардыр. Телевизијадан онун Оруҹ һалында шәһид олдуғуну вә сонра үзүр мәрасиминдә онун сусуз шәһид олдуғуну ешитдим. Доғрусу мән буна инанмаг истәмирдим. Амма һәгигәтән о... Биринҹи чох диндар адам иди . Дининә чох бағлы бир шәхс иди. Ағылы кәсәндән намаз гылыр, оруҹ тутурду. Исламла бағлы әламәтдар ҝүнләриндә оруҹ тутмаг хасијјәти вар иди онун. Оғлумун 40 мәрасиминдә онунла ејни вахтда, бир јердә дөјүшән һәрби јолдашы сөһбәт едирди ки, Тофиг оруҹ иди. Нә гәдәр етдик ки, ҝетмәсин су далынҹа. Амма о сөзә бахмады вә ҝетди. Ерәниләр онун ачыг һәдәфдә олдуғу үчүн миламјот вә мәрми атәшләринә тутсалар да лакин она һечнә олмады... Сују бизә ҝәтириб чатдырды. Өзү исә о судан ичмәди. Һамы елә билирди о булагдан дојунҹа су ичиб амма мән билирдим ки, Тофиг оруҹ иди вә су ичмәмишдир... Бир нечә ҝүн сонра исә Тофиг оруҹа һалында шәһид олду... ”\nFevral 21, 2021 - 11:21 PM


Q=10	C=5	SS=5	LS=5	PS=0	DC=5	LC=0	SD=0	BS=1	G0=12	G1=11	G2=10	DLID=az_RU	BODY=«Бофа» тајфуну Филиппини виран гојуб\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Литва Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман африкаанс ермәни естон зулу инҝилис исоко испан италјан кинјаруанда кореја коса малагаси маҹар полјак португал румын рус сепеди серб серб (латын) сесуто (Лесото) сетсвана словак словен суаһили тагалог тсонга фин франсыз хорват чех јапон јунан\n14 ЈАНВАР 2013-ҸҮ ИЛ\nМАНИЛА, Филиппин. 2012-ҹи ил декабрын 4-дә, чәршәнбә ахшамы Филиппини ағушуна алан тајфунун төрәтдији бөјүк дағынтылар нәтиҹәсиндә 1000-дән чох инсан тәләф олуб, 970 000-дән чох адам исә евсиз-ешиксиз галыб. Үстүндән бир ај кечсә дә, Јеһованын Шаһидләри һәлә дә «Бофа» тајфунунун (јерли әразидә «Пабло» тајфуну кими таныныр) гурбанларына јардым ҝөстәрмәјә давам едирләр.\nЈеһованын Шаһидләринин Маниладакы филиалы јанварын 7-дә тәәссүф һисси илә тәсдиг етди ки, фыртына нәтиҹәсиндә Јеһованын Шаһидләриндән беш нәфәр һәјатыны итириб, бир нәфәр исә онурғасы ҹидди зәдәләндијинә ҝөрә хәстәханаја јерләшдирилиб. Бундан әлавә, Јеһованын Шаһидләринин евләриндән 140-ы учуб, 400-нә исә зәрәр дәјиб. Бу сәбәбдән тәхминән 520 аилә евсиз галыб.\nФилиалын тәмсилчиләри тајфунун дағынтылар төрәтдији әразијә шәхсән баш чәкмишләр ки, вурулан зәрәрин һәҹмини мүәјјәнләшдирсинләр, јардым ишләрини тәшкил етсинләр, сағ галанлара тәсәлли версинләр вә руһани көмәклик ҝөстәрсинләр. Шаһидләр зәрәр чәкәнләрә јардым ҝөстәрмәк вә азугә пајламаг ишиндә јерли көнүллүләрә көмәк етмәк мәгсәдилә једди әразидә фәалијјәт ҝөстәрән комитә тәшкил етмишләр.\nӨлкәнин бәзи әразиләриндә фыртына, дүјү саһәләри, банан плантасијалары вә кокос ағаҹлары да дахил олмагла, әсас әрзаг вә ҝәлир саһәләрини тамамилә мәһв етмишдир. Шаһидләрин тәшкил етдији јардым комитәси 13 тондан чох әрзагла јүкләнмиш јүк машынларыны һәмин әразиләрә ҝөндәрмишләр. Фыртынанын зәрәр вурдуғу бир әразијә азугә чатдырмаг, демәк олар ки, мүмкүн дејилди, чүнки орадакы көрпү учмушду.\n«Бофа» тајфуну Падшаһлыг залы адланан 15 ибадәт евинә дә зәрәр вурмуш, 2-ни исә дармадағын етмишди. Евсиз-ешиксиз галанларын бәзиләри мүвәггәти олараг саламат вәзијјәтдә олан Падшаһлыг залларында јерләшдирилмишләр. Јардым комитәси онлары даһа мүнасиб евләрә көчүрмәк истигамәтиндә иш ҝөрүр.\nЈардым ишләри һәм јерли әразидәки, һәм дә бүтүн дүнјадакы Јеһованын Шаһидләри тәрәфиндән едилән ианәләр һесабына малијјәләшдирилир. Јеһованын Шаһидләринин Рәһбәрлик Шурасы Шаһидләрин үмумдүнја ишинә едилән ианәләрин сајәсиндә бу кими хәрҹләрин өдәнилмәсинин гајғысына галыр.\nЈеһованын Шаһидләринин Филиппиндәки тәмсилчиси Дин Ҹејсек демишди: «Достларымызын вә һәмиманлыларымызын иткиси бизи чох кәдәрләндирир вә бу фыртынанын ҝәтирдији фәлакәт һамымызы пәришан едир. Бунунла белә, әлимиздән ҝәлдији гәдәр јардым етмәјә, һабелә инсанлара руһани көмәклик ҝөстәрмәјә вә тәсәлли вермәјә давам едәҹәјик».\nФилиппин: Дин Ҹејсек, тел. +63 2 411 6090


Q=10	C=6	SS=3	LS=0	PS=3	DC=3	LC=0	SD=0	BS=0	G0=23	G1=12	G2=3	DLID=az_RU	BODY=Нуһун ҝәмиси | Мүгәддәс Китаб һекајәси\nНуһ ҝәми тикир\nНУҺУН арвады вә үч оғлу варды. Оғулларынын ады Сам, Һам вә Јафәс иди. Онларын үчү дә евли иди. Нуһун аиләси сәккиз нәфәрдән ибарәт иди.\nБир ҝүн Аллаһ Нуһа гејри-ади бир тапшырыг верир. О бујурур ки, Нуһ бөјүк бир ҝәми тиксин. Аллаһ дејир: ‘Ҝәминин үч мәртәбәси олсун’ вә ‘онун ичиндә отаглар дүзәлт’. Отаглар Нуһ вә онун аиләсинин јашамасы үчүн, һәмчинин һејванлары вә әрзағы сахламаг үчүн лазым иди.\nАллаһ Нуһа һәм дә тапшырыр ки, ҝәмини јахшы-јахшы дүзәлтсин. Ҝәми су бурахмамалы иди. Аллаһ дејир: ‘Мән јер үзүнә дашгын ҝөндәрәҹәјәм ки, бүтүн дүнја мәһв олсун. Ҝәмидә олмајан һәр кәс өләҹәк’.\nНуһ вә оғуллары Јеһоваја гулаг асыб ҝәмини тикмәјә башладылар. Башга адамлар исә онлара ҝүлүр вә пис ишләрлә мәшғул олмаға давам едирдиләр. Нуһ Аллаһын нә едәҹәји һагда данышаркән һеч ким она инанмырды.\nҜәми бөјүк олдуғундан, ону тикмәјә чох вахт сәрф олунур. Илләр кечир, нәһајәт ҝәми һазыр олур. О, бөјүк вә узун гутуја бәнзәјирди. Инди Аллаһ Нуһа һејванлары ҝәмијә ҝөтүрмәји бујурур. Аллаһ дејир ки, бәзи һејванларын еркәк вә дишисиндән бир ҹүт, бәзиләриндән исә једди ҹүт ҝөтүрсүн. О, Нуһа мүхтәлиф нөв гушлардан да ҝәмијә ҝөтүрмәји әмр едир. Нуһ һәр шеји Аллаһын дедији кими едир.\nБундан сонра Нуһ аиләси илә бирликдә ҝәмијә минир вә Аллаһ гапыны өртүр. О аиләси илә ичәридә ҝөзләјир. Өзүнү онларла бәрабәр ҝәмидә тәсәввүр ет. Аллаһын дедији дашгын доғруданмы баш верәҹәк?\nЈарадылыш 6:9–22; 7:1–9.


Q=6	C=0	SS=0	LS=0	PS=6	DC=0	LC=0	SD=0	BS=0	G0=30	G1=23	G2=9	DLID=az_RU	BODY=Һизгијал 31 | Онлајн Мүгәддәс Китаб | Јени дүнја тәрҹүмәси\nМисирин сүгуту; бој-бухунлу сидр (1—18)\n31 Он биринҹи илин үчүнҹү ајынын биринҹи ҝүнүндә мәнә Јеһованын сөзү назил олду: 2 «Еј бәни-адәм, Мисир һөкмдары фирона вә онун ҹәми адамларына белә де:+“Әзәмәтдә кимә бәнзәјирсән? 3 Бир ашшурлу, Ливанда битән бир сидр вар иди.О, бој-бухунлу иди, әтрафа көлҝә салан сыхјарпаглы ҝөзәл будаглары вар иди,Башы булудлара дирәнирди. 4 Ону сулар бәсләди, дәрин су гајнаглары бөјүтдү. Сулар ағаҹын дөрд тәрәфинә јајылды,Архлар һәндәвәрдәки бүтүн ағаҹлары сулады. 5 Она ҝөрә дә о, бүтүн ағаҹлардан һүндүрә галхды. Гајнаглардакы сујун боллуғунданШахә вериб голлу-будаглы олду. 6 Ҝөјдә учан гушлар онун будагларында јува гурарды,Чөл һејванлары шахәләри алтында балалајарды,Бөјүк-бөјүк халглар көлҝәсинә сығынарды. 7 Көкләри бол сулардан су ичдији үчүн будаглары узун,Гамәти ҝөзәл бир ағаҹ олду. 8 Аллаһын бағындакы+ һеч бир сидр онунла мүгајисәјә ҝәлмәзди. Ардыҹ ағаҹларынын будаглары онункуна чатмазды,Чинар ағаҹлары белә, онун шахәләри јанында һеч нә иди. Аллаһын бағындакы ағаҹларын һеч бири ҝөзәлликдә она тај дејилди. 9 Мән ону јарпаглары сых, ҝөзәл бир ағаҹ етдим.Әдәндә, Аллаһын бағындакы бүтүн ағаҹлар она һәсәд апарарды”. 10 Күлли-Ихтијар Јеһова белә дејир: “О, һүндүрә галхды, башы булудлара дирәнди, бој-бухунуна ҝөрә үрәји гүрурланды. 11 Одур ки, ону халгларын гүдрәтли һөкмдарына тәслим едәҹәјәм,+ о да она ҝүнаһларынын аҹысыны чәкдирәҹәк. Бәдхаһлығына ҝөрә Мән ондан үз чевирәҹәјәм. 12 Јаделлиләр, халгларын ән амансызы ону кәсәҹәк, дағларда атыб ҝедәҹәк, јарпаглары дәрәләрә сәпәләнәҹәк, будаглары сыныб јер үзүнүн гајнагларына төкүләҹәк.+ Дүнјанын бүтүн халглары онун көлҝәсиндән чыхыб ҝедәҹәк. 13 Ҝөјдә учан гушлар онун јерә сәрилмиш ҝөвдәсиндә, чөл һејванлары будагларында мәскән салаҹаг.+ 14 Бу, она ҝөрәдир ки, бир дә сулар кәнарында битән ағаҹ белә бој-бухун атмасын, башы булудлара дирәнмәсин, бол су ичән ағаҹлардан һеч бири булудларадәк уҹалмасын. Онларын һамысы мәһв едиләҹәк, гәбрә* ҝедән бәшәр өвладлары илә бирликдә јерин алтына ҝөмүләҹәк”. 15 Күлли-Ихтијар Јеһова белә дејир: “Онун Мәзара* ендији ҝүн ҹамааты јаса бүрүјәҹәјәм. Дәрин су гајнагларынын ҝөзүнү бағлајаҹағам, чајларынын габағыны кәсәҹәјәм ки, бол сулар ахмасын. Бу ағаҹа ҝөрә Ливаны зүлмәтә гәрг едәҹәјәм, мешәнин бүтүн ағаҹлары гурујаҹаг. 16 Мән ону гәбрә ҝедәнләрлә бәрабәр Мәзара* ендирәндә онун јыхылмасындан гопан ҝурулту халглары ләрзәјә ҝәтирәҹәк. Јерин алтында Әдәнин бүтүн ағаҹлары,+ Ливанын бол суварылан ән ҝөзәл, ән јахшы ағаҹлары тәскинлик тапаҹаг. 17 Бу ағаҹлар онунла, халглар арасында онун көлҝәсиндә јашајан+ һавадарлары илә бирҝә Мәзара*, гылынҹа туш оланларын+ јанына енибләр”. 18 “Әдәндәки һансы ағаҹ әзәмәтдә, вүгарда сәнә тај олуб?+ Амма сән Әдән ағаҹлары илә бирҝә јерин алтына ҝөмүләҹәксән. Гылынҹа туш ҝәлән сүннәтсизләрин јанында ујујаҹагсан. Бәли, фиронун вә онун ҹәми адамларынын агибәти белә олаҹаг”, — Күлли-Ихтијар Јеһова бәјан едир».


Q=10	C=8	SS=5	LS=1	PS=0	DC=1	LC=0	SD=0	BS=3	G0=44	G1=33	G2=16	DLID=az_RU	BODY=Әр-арвад арасында үнсијјәт. Проблемләри неҹә һәлл етмәли\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Америка жест дили Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс бенгал бислама болгар волајта газах гуҹарат гырғыз еве ермәни естон ефик зулу ибо иврит илок инҝилис исланд испан италјан каннада каонде каталан кечуа (Ајакучо) кечуа (Куско) кинјаруанда кирунди кореја коса лингала лози лувале луганда малагаси малајалам маратһ маҹар оромо пангасинан полјак португал пәнҹаб румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тамил татар тви телугу тетум (Дили) тигре ток-писин тсонга тумбука түрк фин франсыз хорват чех чибемба читонга чичева шона јапон јоруба јунан ҝүрҹү һилигајнон һинд әрәб\nПроблемләри неҹә һәлл етмәли\nҺәјат јолдашынызла һансыса мәсәләни мүзакирә едәндә сөһбәтиниз чох вахт гангарачылыгла битир? Әҝәр беләдирсә, вәзијјәти дүзәлдә биләрсиниз. Анҹаг әввәлҹә кишиләрлә гадынларын үнсијјәт тәрзләриндәки фәрг барәдә бәзи шејләри билмәлисиниз *.\nГадынлар адәтән проблемин һәллини ешитмәздән өнҹә бу барәдә данышмаға үстүнлүк верирләр. Әслиндә, бәзән проблемин һәлли елә данышмаг олур.\n«Үрәјими бошалданда вә ҝөрәндә ки, әрим мәни баша дүшүр, раһатлашырам. Проблем барәдә данышандан сонра өзүмү чох јахшы һисс едирәм» (Севда *).\n«Һиссләрими ачыб әримә демәјә маҹал тапмасам, әлим һеч бир иш тутмур. Мәним үчүн проблем һагда данышмаг ону һәлл етмәјә бәрабәрдир» (Ајтән).\n«Буну детектив ишинә бәнзәтмәк олар. Даныша-даныша проблеми һәртәрәфли анализ едир вә онун һарадан гајнагландығыны тапмаға чалышырам» (Ламијә).\nКишиләр проблемин һәллинә мејиллидирләр. Бу, баша дүшүләндир, чүнки киши нәјисә һәлл едәндә өзүнү лазымлы һисс едир. Проблемин һәллини тәклиф етмәклә о ҝөстәрмәк истәјир ки, һәјат јолдашы она бел бағлаја биләр. Кишиләрин тәклиф етдикләри фикир дәрһал гәбул олунмајанда онлар чаш-баш галырлар. Кәнан адлы бир әр дејир: «Мән баша дүшә билмирәм, әҝәр бир мәсәләнин һәллини истәмирсәнсә, онун барәсиндә данышмағын нә мәнасы вар?»\nАнҹаг «анлајыш мәсләһәтдән әввәл ҝәлмәлидир» дејә бир китабда хәбәрдарлыг олунур. «Мәсәләнин һәллини тәклиф етмәздән әввәл арвадыныз ону там баша дүшдүјүнүзү, һиссләринә шәрик олдуғунузу ҝөрмәлидир. Чох вахт һәјат јолдашыныз мәсәләни һәлл етмәк мәгсәдилә јох, садәҹә ону динләјәсиниз дејә сизә мүраҹиәт едир» («The Seven Principles for Making Marriage Work»).\nӘрләр үчүн. Диггәтлә динләмәји вә анлајышлы олмағы өјрәнин. Телман адлы евли бир киши бөлүшүр: «Јолдашыма гулаг асдыгдан сонра бәзән өз-өзүмә дүшүнүрәм: “Бунунла нә дәјишди?” Анҹаг һәјат јолдашым үчүн әсас шеј она гулаг асмағымдыр». Вагиф адлы бир әр бу сөзләрә гошулараг дејир: «Фикир вермишәм ки, ән јахшысы јолдашымы сөзүнү кәсмәдән динләмәкдир. Чох вахт о, сөзүнү битирәндән сонра өзүнү хејли јахшы һисс етдијини дејир».\nМәсләһәт. Ҝәлән дәфә һәјат јолдашынызла һансыса мәсәләни мүзакирә едәркән чалышын мәсләһәт вермәк истәјинизи боғасыныз. Һәјат јолдашынызын ҝөзләринин ичинә бахын, диггәтиниз онун дедикләриндә олсун. Башынызла разы олдуғунузу билдирин. Онун дедикләринин мәғзини тәкрарламагла ҝөстәрин ки, ону баша дүшмүсүнүз. Чинҝиз адлы евли бир киши бөлүшүр: «Бәзән һәјат јолдашымын истәдији јеҝанә шеј ону баша дүшмәјим вә онун дедикләринә шәрик олмағымдыр» (Мүгәддәс Китаб принсипи: Јагуб 1:19).\nАрвадлар үчүн. Әринизә нә истәдијинизи конкрет дејин. Елнарә адлы евли бир гадын бөлүшүр: «Бизә елә ҝәлир ки, әримиз нәјә еһтијаҹ дујдуғумузу јахшы билир. Анҹаг һәрдән буну ачыг демәк лазымдыр». Илаһә адлы бир гадын белә бир үсул тәклиф едир: «Мән чох вахт белә дејирәм: “Мәни бир шеј нараһат едир. Мүмкүнсә, мәни ахыра гәдәр динлә. Истәмирәм мәсәләни һәлл едәсән, садәҹә мәни баша дүшмәјә чалыш”».\nМәсләһәт. Әҝәр әриниз дәрһал мәсәләнин һәллини тәклиф едирсә, дүшүнмәјин ки, сизин һиссләриниз онун үчүн мараглы дејил. Чох еһтимал ки, о сизин јүкүнүзү јүнҝүлләшдирмәјә чалышыр. Ситарә дејир: «Чалышырам әсәбиләшмәјим. Баша дүшүрәм ки, әрим мәнә гаршы лагејд дејил, мәни динләмәјә чалышыр вә көмәк етмәк истәјир» (Мүгәддәс Китаб принсипи: Ромалылара 12:10).\nҺәр икиси үчүн. Адәтән гаршы тәрәфин бизимлә неҹә рәфтар етмәсини истәјириксә, онунла о ҹүр давранмаға чалышырыг. Лакин проблемләри һәлл етмәк истәјирсинизсә, фикирләшин ҝөрүн һәјат јолдашыныз онунла неҹә давранмағынызы истәјир (1 Коринфлиләрә 10:24). Мәнсур адлы бир әр буну белә изаһ едир: «Әрләр динләмәјә, арвадлар исә әриндән мәсләһәт ешидәҹәјинә һазыр олмалыдыр. Бир-бирләрини баша дүшмәк һәр икисинин хејринә олаҹаг» (Мүгәддәс Китаб принсипи: 1 Бутрус 3:8).\n^ абз. 4 Мәгаләдә вурғуланан хүсусијјәтләр бүтүн гадынлара вә кишиләрә шамил олунмур. Бунунла белә, мүзакирә олунан принсипләр бүтүн евли инсанлара һәјат јолдашларыны баша дүшмәјә вә онларла ҝөзәл үнсијјәт гурмаға көмәк едәҹәк.\n^ абз. 7 Бу мәгаләдә адлар шәртидир.\n«Һәр бир инсан ешитмәјә һазыр олмалы, данышмаға... тәләсмәмәлидир» (Јагуб 1:19).\n«Һөрмәт ҝөстәрмәкдә бир-биринизи габаглајын» (Ромалылара 12:10).\n«Һәмфикир, бир-биринизин дәрдинә шәрик... олун» (1 Бутрус 3:8).\nНӘ ВАХТ ДАНЫШМАГ ЛАЗЫМДЫР?\nМүгәддәс Китабда дејилир: «Јериндә дејилән сөз нә ҝөзәлдир!» (Мәсәлләр 15:23). Јериндә дејилмәјән сөзүн исә нәтиҹәси пис олур.\n«Сөһбәтин јахшы алынмасы вахтын дүзҝүн сечилмәсиндән асылыдыр» (Севда).\n«Аҹ вә јорғун оланда ҹидди мөвзулары мүзакирә етмәк гәтијјән олмаз» (Жалә).\n«Бир дәфә јолдашым евә ҝәлән кими мәни дилхор едән шеј һагда данышмаға башладым. Данышдығым јердә бирдән сусдум вә чох зәһләтөкән вә бездириҹи олдуғуму анладым. Јолдашыма дедим ки, шам јемәјиндән сонра данышарыг. О, мәнә чох сағ ол деди. Биз сөһбәти давам етдирәндә артыг һәр икимиз мүлајим вә сакит идик» (Ламијә).


Q=0	C=0	SS=0	LS=0	PS=0	DC=0	LC=0	SD=0	BS=1	G0=9	G1=8	G2=5	DLID=az_RU	BODY=Nur-az.com - Һансы һалларда халг физики ҝүҹдән истифадә едә биләр?\n03 Нојабр 2017\nҺансы һалларда халг физики ҝүҹдән истифадә едә биләр?\nИмам Һүсејнин (ә) бујурмушдур: “Мән бу гијамы ондан өтәри етдим ки, ҹәмијјәти әмр бе мәруф вә нәһј әз мүнкәр васитәси илә ислаһ едим.”\nӘҝәр һансыса бир өлкәдә Ислам дөвләти олмазса, ја мөвҹуд Ислам дөвләти зәифләјиб әлиндән бир иш ҝәлмәзсә вә халг динин ҹидди тәһлүкә илә үзләшдијини һисс едәрсә, белә јердә һәмин халг мүнкәр әлејһинә гијама галхмалыдыр. Бу гијам Ислам һәгигәтләринин, Ислам һөкмләринин горунуб сахланмасы вә инсани дәјәрләрин ҹәмијјәтдә дирчәлдилмәси үчүндүр.\nОла биләр ки, ҹәмијјәтдә истәр әгидәдә олсун, истәрсә дә әмәлдә зүлмүн гаршысыны алаҹаг гәдәр ҝүҹлү Ислам дөвләти олмасын. Вә ја дөвләт кафир вә ја ислами дөвләт ады алтында һөкумәт едәнләр әслиндә мүнафиг олсунлар. Ја һаким гүввәјә әмр бе мәруф вә нәһј әз мүнкәри һәјата кечирмәјә манеә јаратсынлар. Һәмчинин, ҹәмијјәтдә сағлам ислаһат апарыб, фәсадын гаршысыны алмаг истәјән бәзи инсанларын ҝүҹлү тәзјигләр гаршысында мүбаризә ҝүҹләри чатмасын. Белә шәраитдә мүмкүндүр ки, бу ваҹиб әмәли һәјата кечирмәк үчүн елә һәрәкәтә әл атсынлар ки, һәрәкәтләри онларын мәзлум шәкилдә шәһадәтә јетишиб, исламын ниҹат тапмасы илә нәтиҹәләнсин.\nБу һәрәкәтин бариз нүмунәси Имам Һүсејнин (ә) етдији һәрәкатдыр. О һәзрәт бујурмушдур: “Мән бу гијамы ондан өтәри етдим ки, ҹәмијјәти әмр бе мәруф вә нәһј әз мүнкәр васитәси илә ислаһ едим.”\nİмам Һүсејнин (ә) шәһадәти илә нәтиҹәләнән белә бир һәрәкат әмр бе мәруф вә нәһј әз мүнкәрин камил бир нүмунәсидир. Бу ҹүр әмр бе мәруф вә нәһј әз мүнкәр анҹаг гаш-габаг салламаг, өјүд-нәсиһәт етмәк вә ја мәһдуд физики ҝүҹ ҝөстәрмәклә олмајыб, әслиндә тарихдә дәрин изләр гојмуш, јени сәһифәләр ачмыш әзәмәтли, шөвкәтли бир һәрәкат иди. Бәшәријјәт дурдугҹа бу изләр дә дураҹагдыр. Әлбәттә, бу ҹүр һадисәләр тарихдә чох надир һалларда баш верир.


Q=14	C=14	SS=0	LS=0	PS=7	DC=0	LC=0	SD=0	BS=3	G0=2	G1=0	G2=0	DLID=az_RU	BODY=Нәғмә 128—Ахыра кими дөзәк | Дини маһны\nАхыра кими дөзәк\n1. Бүтүн вәдәләри Рәббин\nҮмид верир бизә.\nСевиб өјрәндијин Кәлам\nТәсир едир үрәјә.\nОлсун гој иманын мөһкәм,\nСарсылмаз гал әзминдә.\nТәрк етмә бу камил јолу,\nҺагдан дөнмә нәбадә.\n2. Гој һеч заман сојумасын\nГәлбдә илк мәһәббәт.\nТәгиб олса да, сән гатлаш,\nБитәр тезликлә зүлмәт.\nСән әсла етмә шәкк-шүбһә,\nНә олса да сынағын,\nЈеһова һимајә едәр.\nАллаһдыр тәк дајағын.\n3. Сона кими дөзән кәси\nАллаһ хилас едәр.\nҺәјат китабында адын\nЛүтфүјлә һәкк ејләјәр.\nСән даима дөзүм ҝөстәр,\nҺәр ишдә ол гүсурсуз.\nРәбб ҝөстәрәр сәнә рәғбәт,\nОлар севинҹин сонсуз.\n(Һәмчинин бахын: Ибр. 6:19; Јаг. 1:4; 2 Бут. 3:12; Вәһј 2:4.)\nАхыра кими дөзәк (Нәғмә 128)